recursal/SuperWikiNEXT-32B huggingface dataset:
**မိုရီဆာကီဝင်း** (၂၀ ဩဂုတ် ၁၉၉၀ ဖွား)သည် ဂျပန်အဆိုတော်နှင့် သရုပ်ဆောင် ဖြစ်ပြီး၊ PrizmaX တေးဂီတအဖွဲ့၏ အဖွဲ့ဝင်လည်း ဖြစ်သည်။ 
မြန်မာလူမျိုး ဖြစ်သည်။ စတားဒပ် ပရိုမိုးရှင်း အနုပညာတွင် အဆင့် တစ်ထဲ ဝင်သည်။

ကိုယ်ရေးအကျဉ်း
--------------

အလယ်တန်းဒုတိယနှစ်တွင် လူတွေ့ ရွေးချယ်‌ခြင်း ခံရပြီး၊ စတားဒပ် ပရိုမိုးရှင်းနှင့် စာချုပ် ချုပ်ခဲ့သည်။

၂၀၀၈ ခုနှစ်၌ PrizmaX တွင် ပါဝင်သည်။ လှုပ်ရှားမှုများ၊ ‌ဖျော်ဖြေပွဲများ စသည်တို့တွင် ပါဝင်ခဲ့သည်နှင့် တစ်ချိန်တည်း၌ သရုပ်ဆောင် အနေနှင့်လည်း ပွဲဦးထွက်ခြင်း ပြုလုပ်ခဲ့သည်။ ၂၀၁၀ ဩဂုတ်၌ ရှီမာဒ တုဘဆာမှ လွဲ၍ အခြား PrizmaX အဖွဲ့ဝင်များနှင့် အတူ NAKED BOYZ အဖွဲ့ဝင် ဖြစ်လာပြီးနောက် ထိုနှစ်ကုန်တွင် နုတ်ထွက်လိုက်သည်။

၂၀၁၂ ၌ ယုတာကာ အိုဇကီ အမှတ်တရ ရုပ်ရှင် ဖြစ်သော "ရှယ်ရီ" တွင် ပထမဆုံး သရုပ်ဆောင်သည်။၂၀၁၄ ၌ စတင် ပြသသည်။

၂၀၁၃ မတ်လ၌ PrizmaX အဖွဲ့နှင့်အတူ ဆင်ဂယ် "Mysterious Eyes/Go!" ဖြင့် စီဒီခွေ ပွဲဦးထွက်လာသည်။ ဒုတိယ တေးအယ်လဘမ် "Ready" တွင်မူ မိုရီဆာကီက သီချင်း ရေးစပ်ထားသည်။ 

၂၀၁၅ ဧပြီ၌ အက်ဖ်အမ် ယိုကိုဟာမားတွင် ရေဒီယို ပင်တိုင် တင်ဆက်သူ လုပ်သည်။

၂၀၁၆ ဇွန်လ၌ စတီဗင် စပီးဘာ့ဂ် ကြီးကြပ် ရိုက်ကူးမည့် ရုပ်ရှင်ကားသစ် "ရယ်ဒီ ပလေယာ ဝမ်း" တွင် အဓိက မင်းသားအဖြစ် ရွေးချယ်ခြင်း ခံရပြီး၊ ဟောလိဝုဒ်တွင် ဦးစွာ ပွဲထွက်ခြင်း ဖြစ်သည်။ 

သို့ကြောင့် ပရိဇမာ အိက်စ် အဖွဲ့အနေနှင့် လှုပ်ရှားမှုကို ခေတ္တ ရပ်တန့်ထားသည်။ ထိုကြားတွင် သီဆိုမှုအပိုင်း၊ နောက် မိမိ တာဝန်ယူထားသော ရေဒီယို အစီအစဉ်ကို တစ်ဖွဲ့တည်းသား ဖြစ်သူ ခုရိုကာဝ တင်မ်က အစားထိုး လုပ်ကိုင်ပေးသည်။

အဆိုပါ ရိုက်ကူးရေး ပြီးဆုံးသော်၊ ပရိဇမာ အိက်စ် အနေနှင့် လှုပ်ရှားမှုများ ပြန်လည် စတင်ခဲ့သည်။

၂၀၁၇ ခုနှစ်တွင် ဒါရိုက်တာကြည်ဖြူသျှင် ရိုက်ကူးသော ဂျပန် မြန်မာ ချစ်ကြည်ရေး ဇာတ်ကား ဇာတိမြေတွင် အဓိက ဇာတ်ကောင်အဖြစ် ပါဝင်ရိုက်ကူးခဲ့သည်။

၂၀၁၇ခုနှစ် အောက်တိုဘာလတွင် မြန်မာ ရေဒီယို Shwe FM မှ ချီးမြှင့်ပေးအပ်သော "မြန်မာပရိသတ်ချစ်ခင်မှုအများဆုံးရရှိသော ကမ္ဘာကျော်အနုပညာရှင်ဆု" ကိုလက်ခံရရှိခဲ့သည်။

ကိုးကား
-------

1. ↑  "森崎ウィン"၊ スターダストプロモーション။
2. ↑  "森崎ウィン×法月康平 似てる!似てない! わかりあえる同級生対談"၊ スターダストプロモーション၊ 2012-07-11။ 2014-07-31 တွင် ပြန်စစ်ပြီး။
3. ↑  "my story(^\_-)win"၊ PrizmaX オフィシャルブログ「PrizmaX A GOGO」၊ 2012-06-18။
4. ↑  "今年の暖かいご声援に心から感謝をこめて。"၊ NAKED BOYZ Staff Blog၊ 2010-12-29။ 9 August 2017 တွင် ပြန်စစ်ပြီး။ Archived from the original on 25 February 2014။
5. ↑  "尾崎豊さん20回目命日に追悼映画完成"၊ デイリースポーツ၊ 2012-04-26။ 9 August 2017 တွင် ပြန်စစ်ပြီး။ Archived from the original on 26 April 2012။
6. ↑  "インタビュー「PrizmaX」"၊ De☆View၊ 2013-12-20။ 2014-07-31 တွင် ပြန်စစ်ပြီး။
7. ↑  "WINのMAXで行こう！"၊ E★K radio - Fm yokohama၊ 2015-04-06။
8. ↑  "森崎ウィン、スピルバーグＳＦ超大作に大抜てき！監督から直接指名"၊ 産経デジタル၊ 2016-06-06။ 2016-06-06 တွင် ပြန်စစ်ပြီး။

ပြင်ပလင့်
---------

* スターダストプロモーションによるプロフィール
* PrizmaX オフィシャルブログ「PrizmaX A GOGO」
**မိုရိုဒေါ့ တက်ကို အမျိုးသားအားကစားကွင်း**(Khmer: ពហុកីឡដ្ឋានជាតិមរតកតេជោ)သည် ကမ္ဘောဒီးယားနိုင်ငံ၊ ဖနွမ်းပင်မြို့ရှိ မိုရိုဒေါ့ တက်ကို အမျိုးသားအားကစားရုံစုတွင်တည်ရှိသော ဘက်စုံသုံးအားကစားကွင်းတစ်ခုဖြစ်သည်။

တည်ဆောက်ခြင်း
-------------

ကမ္ဘောဒီးယားနိုင်ငံက အိမ်ရှင်အဖြစ် ပထမဆုံးအကြိမ် လက်ခံကျင်းပမည့် ၂၀၂၃ အရှေ့တောင်အာရှ အားကစားပြိုင်ပွဲအတွက် မိုရိုဒေါ့ တက်ကို အမျိုးသားအားကစားကွင်းရုံစုကို တည်ဆောက်ခဲ့ကြသည်။
အားကစားရုံစု တည်ဆောက်ရေး လုပ်ငန်းများကို ၂၀၁၃ခုနှစ် ဧပြီလတွင် စတင်ခဲ့ပြီး အဓိကအားကစားကွင်းဖြစ်သော မိုရိုဒေါ့ တက်ကို အမျိုးသားအားကစားကွင်းကို ၂၀၁၇ခုနှစ်ဩဂုတ်လတွင် စတင်ခဲ့သည်။တည်ဆောက်ရေးလုပ်ငန်းများအတွက် တရုတ်နိုင်ငံအစိုးရက အမေရိကန်ဒေါ်လာ သန်း၁၆၀ထောက်ပံ့ပေးခဲ့သည်။တည်ဆောက်ရေးကို တရုတ်ကုမ္ပဏီက တာဝန်ယူပြီး တရုတ်နှင့် ကမ္ဘောဒီးယားတို့မှ ပညာရှင်များ ပါဝင်ကြသည်။

ဗိသုကာပုံစံ
-----------

မိုရိုဒေါ့ တက်ကို အမျိုးသားအားကစားကွင်း၏ ပုံစံမှာ ရွက်လွှင့်နေသော သင်္ဘောပုံဖြစ်သည်။ရှေးယခင်က တရုတ်လူမျိုးများ ကမ္ဘောဒီးယားသို့ ရွက်လွှင့်၍ လာရောက်ခဲ့ကြသည့် တရုတ်- ကမ္ဘောဒီးယား ချစ်ကြည်ရေး အထိမ်းအမှတ်ကို ပုံဖော်ထားခြင်းဖြစ်သည်။
ကွင်း၏​ဘေးဘက်ကို ခမာတို့၏ လက်အုပ်ချီနှုတ်ဆက်ခြင်းကို ပုံဖော်သော တိုင်များဖြင့် ပုံဖော်ထားသည်။ ကွင်းကို ခမာပုံစံ ကျုံးနှင့် ကမ္ဘောဒီးယားတို့၏ အမျိုးသားအထိမ်းအမှတ် ပန်းများဖြင့် ဝန်းရံ ပုံဖော်ထားသေးသည်။

ကိုးကား
-------
**အလ်ဘာရို ဘို(ရ်)ခ မိုရာတာ မာတင်** (စပိန်: *Álvaro Borja Morata Martín*; ၂၃ အောက်တိုဘာ ၁၉၉၂ခုနှစ်တွင် ဖွားမြင်) သည် စပိန် ကြေးစားဘောလုံးသမားဖြစ်ပြီး စပိန်လက်ရွေးစင်အသင်းနှင့် ဂျူဗင်တပ်အသင်းတို့တွင် တိုက်စစ်မှူးအဖြစ် ကစားလျက်ရှိသည်။  

သူ၏ဘောလုံးသမားဘဝကို ရီးယဲလ် မဒရစ်အသင်းတွင် စတင်ခဲ့ပြီး ၂၀၁၀နှစ်ကုန်ပိုင်းတွင် ရီးရယ်အသင်းကြီးတွင် ပါဝင်ကစားခွင့်ရခဲ့ပြီး ၂၀၁၄ ဥရောပ ချန်ပီယံလိဂ် ဖလားကို ရရှိခဲ့သည်။ ဂျူဗင်တပ်အသင်းသို့ ယူရို သန်း၂၀ဖြင့် ၂၀၁၄ခုနှစ်တွင် ပြောင်းရွေ့ခဲ့ပြီး အီတလီစီးရီအေနှင့် အီတလီဖလား နှစ်ခုလုံးကို နှစ်နှစ်ဆက်တိုက် ရယူပေးခဲ့ပြီး ရီးရယ်အသင်းသို့ ယူရို သန်း၃၀ဖြင့် ပြန်လည်ရောက်ရှိခဲ့သည်။ ၂၀၁၇ခုနှစ် ဇူလိုင်လ ၁၉ရက်နေ့တွင် အင်္ဂလန် အဆင့်မြင့်တန်းအသင်း ချဲလ်ဆီးအသင်းမှ မိုရာတာ၏အပြောင်းအရွေ့ကို ရီးရယ်အသင်းဖြင့် သဘောတူညီမှု ရရှိခဲ့ပြီဖြစ်ကြောင်း သတင်းထုတ်ပြန်ခဲ့သည်။ ဇူလိုင် ၂၁ရက်နေ့တွင် ဆေးစစ်မှု အောင်မြင်ပြီးနောက် ချဲလ်ဆီးအသင်းသားအဖြစ် တရားဝင်ဖြစ်လာသည်။  

မိုရာတာသည် စပိန်လက်ရွေးစင် လူငယ်အသင်းတွင် ၃၄ ပွဲကစားခဲ့ပြီး ၂၀၁၃ အသက်၂၁ နှစ်အောက် ဥရောပ ချန်ပီယံရှစ်ဖလားရအောင် ကူညီပေးခဲ့သည်။ စပိန်လက်ရွေးစင်အသင်းကို ကိုယ်စားပြုကာ ယူရို၂၀၁၆ ဘောလုံးပြိုင်ပွဲတွင် ပါဝင်ခဲ့သည်။

ကိုးကား
-------

1. ↑  "Álvaro Morata"၊ UEFA။ 11 June 2017 တွင် ပြန်စစ်ပြီး။
**ဂျီးန် ရာဆင်း** (သို့) **ရှောန် ရာဆီးန်** (အင်္ဂလိပ်: **Jean Racine**) (ခရစ် ၁၆၃၉- ၁၆၉၉) သည် နာမည်ကျော်ပြင်သစ် ပြဇာတ်ရေး ဆရာ တစ်ဦး ဖြစ်သည်။ ၁၆၃၉ ခုနှစ်၌ ဖွားမြင်၍၊ ငယ်စဉ်ကပင် မိဘနှစ်ပါး သေဆုံးသဖြင့် အဖွားဖြစ်သူ လက်ထဲ၌ ကြီးပြင်းခဲ့ ရလေသည်။ သူသည် ကျောင်းသားဘဝကပင် ရှေးဂရိစာဆိုကြီး များ၏ စာကြီးပေကြီးများထဲမှ အထူးသဖြင့် ပြဇာတ်များ၌သာ ပျော်မွေ့ခဲ့လေသည်။ နောင်ကြီးပြင်းလာ၍ သူကိုယ်တိုင် ကဗျာပြဇာတ်များ ရေးသားသောအခါ ပြင်သစ်လူမျိုးများက ရဆင်းအား အကောင်းဆုံး ကဗျာပြဇာတ်ရေးဆရာအဖြစ်ဖြင့် အသိအမှတ်ပြုလာကြလေ သည်။ သူသည် ပြစ်သစ်အလွမ်း ကဗျာပြဇာတ်ကို ပထမဦးစွာ စတင်ရေးသားခဲ့သော ပြဇာတ်ရေးဆရာ ကော်နေးယီးထက် ပို၍ တော် မတော် အငြင်းပွားဖွယ်ရှိသော်လည်း သူ၏လက်ရာသည် မည်သူ့လက်ရာနှင့်မျှ မတူ တစ်မူခြားလျက်ရှိကြောင်းကိုကား ဝန်ခံကြရပေမည်။

ရဆင်း ဦးစွာ ရေးသားခဲ့သော ပြဇာတ်များတွင် သူ၏ အကောင်းဆုံး လက်ရာများဖြစ်သည့် အွန်ဒရိုမက် (၁၆၆၇)၊ ဗြိတန္နီကပ် (၁၆၆၉)၊ ဗဇာဇစ် (၁၆၇၂)၊ မစ်သရီဒေး (၁၆၇၃)၊ အီဇီဂျီနီ (၁၆၇၄)၊ ဖီဒရေ (၁၆၇၇) စသော ပြဇာတ်များ ပါဝင်သည်။ ဖီဒရေပြဇာတ်ကို ရေးခဲ့ပြီးနောက် အတော်ကြာအောင်ပင် ပြဇာတ်များ မရေးဘဲ နေခဲ့သည်။ ထိုသို့ မရေးဘဲ နေသည်မှာ သူနာမည်ကြီးလာသည်ကို မနာလိုသဖြင့် နာမည် ပျက်အောင် မကောင်းကြံကြသည်ကို စက်ဆုပ်သောကြောင့်လည်းကောင်း၊ သူငယ်စဉ်က လေ့ကျက်လာခဲ့ရသော အယူဝါဒဆိုင်ရာ ယူဆ ချက်များကြောင့်လည်းကောင်း ဖြစ်လေသည်။ သူ၏ဆွေမျိုးသည် အယူဝါဒတွင် အထူးပင် လေးစားကိုင်းရှိုင်းသူများ ဖြစ်၍ ပြဇာတ် များကြည့်ခြင်း၊ ရေးသားခြင်း စသော အပျော်အပါးလိုက်စားမှုများကို မပြုလုပ်ရန် အမြဲပင် တားမြစ်ခဲ့လေသည်။ ၁၆၈၉ ခုနှစ်တွင် ရေးသားခဲ့သော အက်ဝသာ ပြဇာတ်တို့သည် အယူဝါဒဆိုင်ရာ ပြဇာတ်များဖြစ်၍၊ ယင်းတို့သည်လည်း သူ၏ အကောင်းဆုံးလက်ရာများတွင် ပါဝင်ပေသည်။

ရဆင်းသည် ပါရစ်မြို့တွင် နေထိုင်ခဲ့စဉ်က စာပေလောက၌ ထင်ရှားခဲ့သော ပုဂ္ဂိုလ်များဖြစ်သည့် နစ်ကလက်ဗွာလို၊ လာဖွန်တိန်း၊ မောလျဲတို့နှင့် ချစ်ကျွမ်းဝင်ခဲ့လေသည်။ ရဆင်းသည် သူ၏ပြဇာတ်အားလုံးကို ကဗျာလင်္ကာသွား ဖြင့် ရေးသားခဲ့သည်။ သူ့ပြဇာတ်များကို သူ့မူနှင့် သူဆိုရ လောက်အောင် တစ်မျိုးတည်းနှင့် ရေးသားခဲ့သော်လည်း ဇာတ်ကောင်များ၏ သရုပ်ကို ဖော်ရာတွင် ပြတ်သားလှသည့် ပြင်၊ ပြဇာတ်ဂုဏ်နှင့်လည်း ပြည့်စုံသည်။ အထူးသဖြင့် မိန်းမများ၏သရုပ်ကို ဖော်ရာတွင်ကား ရဆင်းသည် အထူးပင် ကျွမ်း ကျင်လှပေသည်။ သို့သော် သူ၏ပြဇာတ်များကို ပညာတတ် ပရိသတ်အတွက် ရေးသားခဲ့ရာ အောက်တန်းစားလူထုကမူ မနှစ်သက်ကြချေ။

ကိုးကား
-------

1. ↑  မြန်မာ့စွယ်စုံကျမ်း၊ အတွဲ(၁၁)
ချက်ကိုစလိုဗက်ကီးယား သံတမန် နှင့် နိုင်ငံရေးသမား ယန် မာဆာရစ် (၁၈၈၆-၁၉၄၈)
**ဂျန် မာဆာရစ်**သည် မတ်မာဆာရစ်၏ သားဖြစ် 
၍ ၁၈၈၆ ခုနှစ်တွင် ပရာဟမြို့၌ဖွားမြင်သည်။ 
ပရာဟတက္ကသိုလ် နှင့် ဗော့စတန် တက္ကသိုလ်တို့တွင် ပညာ 
သင်ကြားပြီးနောက် ၁၉၁၉ ခုနှစ်မှစ၍ ချက်အစိုးရ၏ 
နိုင်ငံခြားရေးဌာနသို့ ဝင်ရောက်အမှုထမ်းသည်။ ၁၉၁၅ 
ခုနှစ်တွင် ဗြိတိန်နိုင်ငံသို့ သံအမတ်အဖြစ်ဖြင့် 
သွားရောက်ရသည်။ ၁၉၃၈ ခုနှစ်အထိ ယင်းရာထူးတွင် 
အမှုထမ်းရ သည်။ ၁၉၃၉ ခုနှစ်တွင် သံအမတ်ရာထူးမှ 
နုတ်ထွက်လိုက် သည်။ 

ထိုနောက် ဒုတိယကမ္ဘာစစ်အတွင်း လန်ဒန်မြို့၌ ၁၉၄ဝ 
ပြည့်နှစ်တွင် ဖွဲ့စည်းထားသော ချက်ကိုဆလိုဗားကီးယား ယာယီ 
အစိုးရအဖွဲ့တွင် နိုင်ငံခြားရေးဝန်ကြီး ဖြစ်လာသည်။ ၁၉၄၁ 
ခုနှစ် မှ ၁၉၄၅ ခုနှစ်အတွင်း အဆိုပါ အစိုးရအဖွဲ့၏ 
ဒုတိယဝန်ကြီးချုပ် အဖြစ် အမှုထမ်းဆောင်ရပြန်သည်။ 
စစ်ကြီးအပြီး ၁၉၄၅ ခုနှစ်တွင် နိုင်ငံခြားရေးဝန်ကြီးအဖြစ် 
ခန့်အပ်ခြင်းခံရလေသည်။ ကမ္ဘာ့ကုလ သမဂ္ဂ၏ ဆန်ဖရန်စစ္စကို 
ညီလာခံတွင် ယန်မာဆာရစ်သည် ချက်ကိုဆလိုဗားကီးယား 
ကိုယ်စားလှယ်များ၏ ခေါင်းဆောင်အဖြစ် ဖြင့် ဦးစီး၍ 
တက်ရောက်ခဲ့လေသည်။ ၁၉၄၈ ခုနှစ် ဖေဖော်ဝါရီလတွင် 
ကွန်မြူနစ် အစိုးရတက်လာပြီးသည့်နောက် နိုင်ငံခြားရေး 
ဝန်ကြီးအဖြစ်ဖြင့် ဆက်လက်ဆောင်ရွက်နေခဲ့ရာမှ ထိုနှစ် မတ်လ ၁ဝ ရက်နေ့တွင် မိမိကိုယ်ကို အဆုံးစီရင်လိုက်သည်ဟုဆိုသည်။

ကိုးကား
-------

1. ↑  မြန်မာ့စွယ်စုံကျမ်း၊ အတွဲ(၉)
ပဲခူးတိုင်း ကဝမြို့၌ အဖ ဦးချစ်တင်၊ အမိ ဒေါ်သောင်းညွန့် တို့က ၁၉၅ဝ ပြည့်နှစ် အောက်တိုဘာ ၂ဝ ရက်နေ့တွင် မွေးဖွားသည်။ အမည်ရင်းမှာ ဦးလှဝင်း ဖြစ်သည်။

ကဝမြို့ ဘုရားလေးကျောင်း ဘုန်းတော်ကြီး ထံ၌ ပညာစသင်သည်။ သာကေတ သဒ္ဒါရုံ မူလတန်း ကျောင်းတွင် မူလတန်းပညာဆည်းပူးသည်။ စတုတ္ထတန်း စကောလားရှစ်ရသည်။ သာကေတ အမှတ် (၁) အထက်တန်းကျောင်းတွင် အလယ်တန်းနှင့် အထက်တန်းပညာ သင်ယူခဲ့သည်။ ၁၉၆၈ ခုတွင် ဒဿမတန်း အောင်သည်။ ၁၉၇၄ ခုတွင် ရန်ကုန်စက်မှုတက္ကသိုလ်မှ မြို့ပြ အင်ဂျင်နီယာ ဘွဲ့ ရရှိ ခဲ့သည်။ ဆည်မြောင်းဦးစီးဌာန ရုံးချုပ်တွင် ဦးစီးအရာရှိအဖြစ် တာဝန်ထမ်းဆောင်ခဲ့သည်။ ၁၉၉၈ ခုတွင် အလုပ်မှအနားယူပြီး စာရေးသားခြင်း တစ်ခုတည်းဖြင့် အသက်မွေးဝမ်းကျောင်း ပြုခဲ့သည်။ ချစ်ဝင်းညွန့် ဟူသည့် ကလောင်အမည်အပြင် မောင်သိန်းဆု၊ နိုင်ကိုကို၊ ထွန်းတောက် စသည့် ကလောင်ခွဲများဖြင့် နွယ်နီ၊ မဟေသီ၊ ရနံ့သစ်၊ သရဖူ၊ စာပေဂျာနယ်၊ ကွန်ပျူတာဂျာနယ် များတွင်ဘာသာပြန်ဝတ္ထု၊ ဆောင်းပါးများ ရေးသားခဲ့သည်။

*မြကမ္ဗလာ လူ့အကျိုးဆောင် သီးနှံများ* သည် ပထမဆုံးရေးသည့် စာမူဖြစ်သည်။ ၁၉၈ဝ ပြည့်နှစ်နှင့် ၁၉၈၄ ခုနှစ် စာပေဗိမာန် ဘာသာပြန် စာပေဆု ပြိုင်ပွဲများတွင် *မြကမ္ဗလာ လူ့အကျိုးဆောင် သီးနှံများ*နှင့် *လူပြည့်ကျပ်နေသော ဤကမ္ဘာ* တို့ဖြင့် ဘာသာပြန် စာမူ ပထမဆုများ ရရှိ ခဲ့သည်။ ကွ္ဆန်း၏ အမှောင်ဘက်ခြမ်း၊ ရေအဆုံး ကုန်းအနှံ့၊ သူ့အသက် ကိုယ့်အသက်၊ ငရဲမှန် နက်ဖြန် မရှိ၊ ပရိုမီသီးယပ် စစ်ဆင်ရေး၊ မက္ကမာဒို စစ်ဆင်ရေး၊ ပစ်မှတ်ငါး စသည့် လုံးချင်း ဝတ္ထု ၁၅ ပုဒ်ခန့် ပြန်ဆို ထုတ်ဝေ ခဲ့သည်။ ထင်ရှားသော စာအုပ်များမှာ အောင်မြင်ရေး အတွေးအခေါ် ၅ဝ (၁၉၉၇)၊ မိမိအစွမ်းကို ယုံကြည်ပါ (၁၉၉၈)နှင့် အောင်မြင်ရေး အတွေးအမြင်ကြွယ်ဝ ချမ်းသာမှု ကျင့်စဉ် (၁၉၉၈) တို့ ဖြစ်ကြသည်။

ဘဝနိဂုံး
--------

၁၉၉၈ ခု အောက်တိုဘာ ၂၄ ရက်နေ့တွင် ကွယ်လွန် ခဲ့သည်။

ရည်ညွှန်း
---------

* နတ်နွယ်။ မိမိနှင့် စာရေးဆရာများ။ စာ ၄၁၉ - ၄၃၂။
* ရာပြည့် စာတည်း အဖွဲ့။ ရာပြည့် စာအုပ် ၁ဝဝ အညွှန်း (ဩဂုတ် ၁၉၉၉)။ စာ ၈၉။
* ချစ်ဝင်းညွန့်။ မြကမ္ဗလာ လူ့အကျိုးဆောင် သီးနှံများ (၁၉၈ဝ)။
* ၂ဝ ရာစု မြန်မာ စာရေး ဆရာ ၁ဝဝ အတ္ထုပ္ပတ္တိ အကျဉ်း၊ ရာပြည့် ဦးစိုးညွန့် စုစည်း တည်းဖြတ်၊ ၂ဝဝ၅ ခု၊ ဇူလိုင်။
မြန်မာဘာသာဖြင့် သင့်လျော်သော အမည်မရှိသေးသောကြောင့် ဤဆောင်းပါးခေါင်းစဉ်ကို အခြားဘာသာစကား / စာဖြင့် ရေးသားထားခြင်း ဖြစ်သည်။

***Sons of Anarchy*** သည် Kurt Suuter မှဖန်တီးခဲ့သော အမေရိကန် ဒုစရိုက်ဒရမ်မာ ရုပ်သံဇာတ်လမ်းတစ်တွဲဖြစ်သည်။ ၎င်းသည် ချားမင်းမြို့တွင်ရှိသော ဒုစရိုက် မော်တော်ဆိုင်ကယ်အကြောင်းကို နောက်လိုက် ရိုက်ကူးထားသည်။ Charlie Hunnam ကြယ်ပွင့်ကို Jackson "Jax" Teller အနေဖြင့် ဒုဥက္ကဋ္ဌ ဖြင့် ကလပ်တွင် ကနဦးဖြင့်ပြီး ယင်းကိုယ်တိုင် ကလပ်နှင့် သူကိုယ်ကိုသူ မေးခွန်းများထုတ်ပြန်ခဲ့သူ တစ်ဦးဖြစ်သည်။ 

*Sons of Anarchy* ပထမပိုင်းကို စက်တင်ဘာ ၃၊ ၂၀၀၈ တွင် FX ရုပ်သံ ကွန်ယက်မှ ထုတ်လွင့်ခဲ့သည်။ တတိယဇာတ်လမ်းတွင် ကြည်ရူသူ ၄.၉ သန်းခန့် အပတ်စဉ် ကြည့်ရူအားပေးခဲ့ပြီး ၎င်းသည် FX တွင် အမြင့်ဆုံးဇာတ်လမ်းတွဲတစ်ခုဖြစ်ခဲ့သည်။ အပိုင်း ၄ နှင့် ၅ သည် FX ရုပ်သံသမိုင်းတစ်လျှောက် အမြင့်ဆုံးသို့ ရောက်ရှိခဲ့သည်။

### အဓိက ဇာတ်ဆောင်များ

| ဇာတ်ကောင် | သရုပ်ဆောင် | Seasons |
| --- | --- | --- |
| 1 | 2 | 3 | 4 | 5 | 6 | 7 |
| Jackson "Jax" Teller | Charlie Hunnam | **Main** |
| Gemma Teller Morrow | Katey Sagal | **Main** |
| Robert "Bobby Elvis" Munson | Mark Boone Junior | **Main** |
| Alexander "Tig" Trager | Kim Coates | **Main** |
| Filip "Chibs" Telford | Tommy Flanagan | **Main** |
| Kip "Half-Sack" Epps | Johnny Lewis | **Main** |
| Tara Knowles-Teller | Maggie Siff | **Main** |
| Clarence "Clay" Morrow | Ron Perlman | **Main** |
| Harry "Opie" Winston | Ryan Hurst | Recurring | **Main** |
| Piermont "Piney" Winston | William Lucking | Recurring | **Main** |
| Juan Carlos "Juice" Ortiz | Theo Rossi | Recurring | **Main** |
| Wayne Unser | Dayton Callie | Recurring | **Main** |
| Wendy Case | Drea de Matteo | Special Guest | Special Guest | **Main** |
| Happy Lowman | David LaBrava | Co-star | Recurring | **Main** |
| George "Ratboy" Skogstrom | Niko Nicotera | Recurring | **Main** |
| Neron "Nero" Padilla | Jimmy Smits | Special Guest | **Starring** |

ကိုးကား
-------
အရှေ့ပိုင်း ဆရာချစ်သည် သိချင်းရေးဆရာ လှည်းတန်း ဦးလူကလေး၊ဦးအောင်ချင်း ၊၁၂ လမ်းဆရာဖောင်၊
မန္တလေး ဆရာထာ တို့ နှစ် အတူ ခွေးတံဆိပ် ဓာတ်ပြားကုမ္ပဏီ၏ ပင်တိုင် စာရေး ဆရာတစ်ဦးဖြစ်သည်။
ဦးစွာ ပထမ အငြိမ့်များတွင် သီချင်းရေးပြီး ၁၉၀၉ ခု၊ခွေးတံဆိပ်ဓာတ်ပြား ပေါ်ပေါက်လာသည့်အခါ ဓာတ်ပြား သီချင်း
များ ရေးသားခဲ့သည်။ အရှေ့ပိုင်း ဆရာချစ်သည် နန်းတော်ရှေ့ ဆရာတင် ထက်အသက်ကြီး သည်၊နန်းတော်ရှေ့ ဆရာတင်ကို
အရှေ့ပိုင်းဆရာချစ်က ခွေးတံဆိပ်ဓာတ်ပြား ကုမ္ပဏီ နှင့် အဆက်အသွယ် ပြုပေးသဖြင့် သီချင်းများရေးရသည်၊
အဆိုတော်မကြည်အောင်သည် အရှေ့ပိုင်းဆရာချစ်ကြောင့်ပင် အဆိုတော် ဖြစ်လာရသည် ဟု ဆိုရမည်၊မကြည်အောင်အား
ဆရာချစ်ကပင် ခွေးတံဆိပ်ဓာတ်ပြားကုမ္ပဏီ နှင့် ဆက်သွယ်ပေး ပြီး ဆရာချစ်၏ ကိုလေအိုးသီချင်းဖြင့် မကြည်အောင်
နာမည်ကြီးလာသည်။ ကိုလေအိုးသီချင်းကို ဓတ်ပြား ထွက်လာသည်နှင့်ရောင်း၍ မလောက်အောင်စွံခဲ့သည်။
ဆရာချစ်သည် သီချင်းရေး ဆရာသာ မဟုတ်သေး၊လန်ဒန်အတ်ဦးအုန်းမောင် ကိုအကြောင်းပြု၍ ရုပ်ရှင် လောကတွင် သီချင်းလည်းရေး၊
သရုပ်ဆောင်လည်းလုပ် ခဲ့သည်၊ ဗိုလ်၀၊ဗိုလ်ကျော် စသည့် စတန့် ဇတ်ကားများတွင် ဒါရိုက်တာ ဦးတုတ်ကြီး၊ဦးချစ်ဖေ၊ဆားဘထွန်းတို့နှင့်အတူ သရုပ်ဆောင်ခဲ့ဘူးသည်။

ရည်ညွှန်းကိုးကား
----------------
|  |
| --- |
| တစ်စိတ်တစ်ပိုင်း ဖော်ပြချက် |
| ဗုဒ္ဓဘာသာ |
|  |
| သမိုင်း
* ဗုဒ္ဓဝင်
* ဂေါတမဗုဒ္ဓ
* သင်္ဂါယနာများ
 |
| ဓမ္မ
* သစ္စာလေးပါး
* ခန္ဓာငါးပါး

* အနိစ္စ
* ဒုက္ခ
* အနတ္တ

* ပဋိစ္စသမုပ္ပါဒ်
* မဇ္ဈိမပဋိပဒါ
* သုညတ

* ကံ
* သံသရာ
* ၃၁-ဘုံ
 |
| ဗုဒ္ဓဘာသာ ကျမ်းစာများ
* တိပိဋက
* ပိဋကတ် သုံးပုံ
	+ ဝိနည်းပိဋကတ်
	+ သုတ်ပိဋကတ်
	+ အဘိဓမ္မာပိဋကတ်
 |
| ကျင့်စဉ်များ
* ရတနာသုံးပါး
	+ ဗုဒ္ဓ
	+ ဓမ္မ
	+ သံဃာ
* သီတင်းသီလ
	+ ငါးပါးသီလ
	+ ရှစ်ပါးသီလ
	+ ကိုးပါးသီလ
* ပါရမီ
* သမထ
* ဝိပဿနာ
* သတိပဋ္ဌာန်
* ဓုတင်
* ကမ္မဋ္ဌာန်း
* ဒုက္ကရစရိယာ
 |
| နိဗ္ဗာန်
* ပုထုဇဉ်
* ကိုရင်
* ရဟန်း
* သောတာပန်
* သကဒါဂါမ်
* အနာဂါမ်
* ရဟန္တာ
* ဧတဒဂ်
* ဘုရား
 |
| Traditions
* ထေရဝါဒ
* မဟာယာန

* တန္တရ
* တိဘက်ဗုဒ္ဓဘာသာ
 |
| နိုင်ငံအလိုက် ဗုဒ္ဓဘာသာ
* ကမ္ဘောဒီးယား
* ကိုရီးယား
* ဂျပန်
* တရုတ်
* တိဗက်
* ထိုင်း
* ထိုင်ဝမ်
* ဗီယက်နမ်
* ဘူတန်
* မြန်မာ
* မွန်ဂိုးလီးယား
* ရုရှား
* လာအို
* သီရိလင်္ကာ
* အိန္ဒိယ
 |
| * ရှု
* ပြော
* ပြင်
 |

**သပဒါနသိက္ခာပုဒ်** **(သက္ကစ္စဝဂ်)**

အစဉ်အတိုင်း မစားခြင်း
---------------------

ဆဗ္ဗဂ္ဂီရဟန်းတို့သည် ဆွမ်းစားသောအခါ အစဉ်အတိုင်း မစားကြဘဲ (သပိတ်-စားခွက်တို့ဝယ် အစမှ စ၍ အစဉ်အတိုင်း စားမသွားဘဲ) အစဘက်နှိုက်လိုက်, အလယ်လောက်နှိုက်လိုက်, ဘေးနားနှိုက်လိုက်နှင့် စားကြကုန်၏၊ ဤစားနည်းသည် ယဉ်ကျေးသူတို့၏ စားနည်းမဟုတ်၊ ... [ မဟာဟံသဇာတ်တော်၌ အလွန် ယဉ်ကျေးပြီးသော အလောင်းတော် ဟင်္သာမင်းကား မနေ့တုန်းက စားပြီးသော နေရာမှာပင် သက်ဆင်း၍ ထိုစားပြီးနေရာကမှ ဆက်၍ စားလေ့ရှိသတတ်။ ထို့ကြောင့် ဆဗ္ဗဂ္ဂီရဟန်းတို့၏ ဟိုနေရာနှိုက် သည်နေရာနှိုက်နှင့် စားမှုကို လူတို့ကဲ့ရဲ့ရကား—

"သပဒါနံ ပိဏ္ဍပါတံ ဘုဉ္ဇိဿာမီတိ သိက္ခာ ကရဏီယာ"။ဟု ဤသိက္ခာပုဒ်ကို ပညတ်တော် မူရလေသည်။

မြန်မာပြန်
----------

"ဟိုနှိုက် သည်နှိုက် မနှိုက်ဘဲ အစဉ်အတိုင်း ဆွမ်းကို စားအံ့"ဟု အလေ့အကျင့်ကို ပြုရမည်။

ကိုးကား
-------

1. ↑  အရှင်ဇနကာဘိဝံသ (၁၉၉၆)။ *ဘုရားဥပဒေတော်ကြီး*။
**ချစ်သုဝေ** (၁၉၈၄ ခု၊ ဩဂုတ်လ ၁၀ မွေး) သည် မြန်မာ သရုပ်ဆောင်နှင့် အဆိုတော် တစ်ဦးဖြစ်သည်။

ငယ်ဘဝ
-----

၁၉၈၄ ခု၊ ဩဂုတ်လ ၁၀ ရက်နေ့တွင် ဦးဇော်ဝင်း၊ ဒေါ်ဒီဒီတို့မှ ရန်ကုန်၌ မွေးသည်။ ညီအစ်မ ၂ ယောက်ရှိပြီး အစ်မမှာ ချစ်ဆုဝေ ဖြစ်သည်။ အမည်ရင်းမှာ ထရီဇာလီလီယန်ဇော်ဝင်း ဖြစ်သည်။ မိဘများနည်းတူ ရိုမန်ကက်သလစ် ဘာသာကို ကိုးကွယ်သည်။

ဆေးတက္ကသိုလ် ၂ ရန်ကုန် မှ ဆရာဝန်ဘွဲ့ ရသော်လည်း ဆရာဝန်အလုပ်ကို စွန့်ကာ အနုပညာဘဝကို ခံယူလိုက်သူ ဖြစ်သည်။

အနုပညာ လှုပ်ရှားမှု
-------------------

### အဆိုတော်

#### တေးစီးရီးများ

| ခေါင်းစဉ် | ထုတ်ဝေနှစ် | ထုတ်ဝေသူ | မှတ်ချက် |
| --- | --- | --- | --- |
| *တရှိုက်မက်မက်* |  |  |  |
| *တိမ်တွေနေတဲ့ အရပ်* | ၂၀၁၀ |  |  |
| *မီးအိမ်ကဗျာ* |  |  |  |

### သရုပ်ဆောင်

#### ပါဝင်သော ဇာတ်ကားများ

| ခေါင်းစဉ် | ရုံတင်နှစ် | ဒါရိုက်တာ | မှတ်ချက် |
| --- | --- | --- | --- |
| *ငယ်သူမို့ မသိပါ* | ၂၀၀၉ | အိအိခိုင် |  |

လူမှုရေး လှုပ်ရှားမှု
---------------------

၂၀၁၂ ခုတွင် စားသုံးသူကာကွယ်ရေးအသင်းတွင် အသင်းဝင် ဖြစ်လာသည်။ မြန်မာ မသန်မစွမ်းသူများအသင်း၏ ကိုယ်စားလှယ်အဖြစ် ၂၀၁၃ ခုတွင် ရွေးချယ်ခံရသည်။

တစ်ကိုယ်ရေသန့်ရှင်းရေး အသိပညာပေးအစီအစဉ်များ၊ ဆပ်ပြာနှင့် လက်ဆေးကာ ရောဂါကာကွယ်ရန် တိုက်တွန်းမှုများ လုပ်ခဲ့သည်။

နိုင်ငံရေး လှုပ်ရှားမှု
-----------------------

၂၀၁၂ ခု၊ ရွေးကောက်ပွဲကာလတွင် အမျိုးသားဒီမိုကရေစီအဖွဲ့ချုပ်အား မဲပေးရန် နိုးဆော်သည့် ပွဲလမ်းများတွင် တက်တက်ကြွကြွ ပါဝင်ခဲ့သည်။

မိသားစုဘဝ
---------

အဆိုတော် လင်းလင်းနှင့် ၂၀၁၄ ခု၊ ဇန်နဝါရီလ ၃၁ ရက်တွင် လက်ထပ်ရာ ၂၀၁၇ ခုတွင် ခေတ် (မေမြန်မာခေတ်) နှင့် သစ် (မေမြန်မာသစ်) ဟူသော သမီးမွှာ ရသည်။

ကိုးကား
-------
| ပိဋကတ် သုံးပုံ |
| --- |
| ဝိနယပိဋက |
| * ပါရာဇိကဏ်
* ပါစိတ်
* မဟာဝဂ်
* စူဠဝါ
* ပရိဝါ
 |
| သုတ္တန်ပိဋကတ် |
| * ဒီဃနိကာယ်
* မဇ္ဈိမနိကာယ်
* သံယုတ္တနိကာယ်
* အင်္ဂုတ္တရနိကာယ်
* ခုဒ္ဒကနိကာယ်
 |
| အဘိဓမ္မာပိဋကတ် |
| * ဓမ္မသင်္ဂဏီ
* ဝိဘင်း
* ဓာတုကထာ
* ပုဂ္ဂလပညတ်
* ကထာဝတ္ထု
* ယမိုက်
* ပဋ္ဌာန်း
 |
| * ရှု
* ပြော
* ပြင်
 |

(၂)သုတ် ရှိပါသည်။

ဘုရားရှင် ကောသလနိုင်ငံ ... သီတင်းသုံးတော်မူစဉ် သတ္တဝါအားလုံးတို့ သွား၊ ရပ်၊ ထိုင်၊ လျောင်း ဣရိယာပုထ်လေးမျိုးကို မြေကြီးကိုမှီ၍ မြေကြီး၌တည်၍ ပြုကြကုန်သကဲ့သို့ ထို့အတူ ရဟန်းတော်သည် သီလကိုအမှီပြု၍ သီလ၌တည်၍ ဝိဝေကနိဿိတ၊ ဝိရာဂနိဿိတ၊ နိရောဓနိဿိတ၊ ဝေါဿဂ္ဂပရိဏာမီဖြစ်အောင် ဗောဇ္ဈင် ခုနစ်ပါးကို ပွားများရမည်၊ ကြိမ်ဖန်များစွာ အလေ့အလာပြုရမည်ဟု ဗောဇ္ဈင် တစ်ပါးစီ တစ်ပါးစီပွားများပုံကို ရဟန်းတို့အား ဘုရားရှင် ဟောတော်မူသည့်သုတ်။

---

ဘုရားရှင် ကောသလနိုင်ငံ ... သီတင်းသုံးတော်မူစဉ် ဇမ္ဗူဒိပ်၌ရှိသော မြက်၊ သစ်သား၊ သစ်ခက်၊ သစ်ရွက်တို့ကိုစုပုံ၍ တံစို့ပြုလုပ်ပြီးလျှင် မဟာသမုဒ္ဒရာ၌ ကြီးသောသတ္တဝါတို့ကို ကြီးသောတံစို့၊ အလတ်စားသတ္တဝါတို့ကို အလတ်စားတံစို့၊ အငယ်စားသတ္တဝါတို့ကို အငယ်စားတံစို့၌ ထိုးသီသော်လည်း ကြီးသောသတ္တဝါတို့ မကုန်နိုင်၊ ဤဇမ္ဗူဒိပ်၌ မြက်၊ သစ်သား၊ သစ်ခက်၊ သစ်ရွက်တို့သာကုန်နိုင်ရာ၏။ အတ္တဘော သေးငယ်သောကြောင့် တံစို့ဖြင့်သီ၍မရသော သေးငယ်သောသတ္တဝါတို့ များစွာရှိကုန်ရာ၏။ ဤအတူ အပါယ်သတ္တဝါတို့ များစွာရှိကုန်၏။

အပါယ်မှလွတ်ပြီးသော အရိယာမဂ်ဉာဏ်နှင့်ပြည့်စုံသော အရိယာပုဂ္ဂိုလ်သည် သစ္စာလေးတန်ကို အမှန်အတိုင်းသိပေ၏။ ထို့ကြောင့် သင်တို့သည် သစ္စာသိမြင် ကျွတ်တမ်းဝင်အောင် ကျင့်ကြရမည်ဟု ရဟန်းတို့အား ဘုရားရှင် ဟောတော်မူသည့်သုတ်။

ကိုးကား
-------

1. ↑  -သံ၊၃၊၇၀။ သံ၊မြန်၊၃၊၇၄။

-သံယုတ္တနိကာယ၊ မဟာဝဂ္ဂသံယုတ္တ၊ ၂-ဗောဇ္ဈင်္ဂသံယုတ္တ၊ ၂-ဂိလာနဝဂ္ဂ၊ ပထမသုတ်။
2. ↑  -သံ၊၃၊၃၈၆။ သံ၊မြန်၊၃၊၃၉၂-၃။

-သံယုတ္တနိကာယ၊ မဟာဝဂ္ဂသံယုတ္တ၊ ၁၂-သစ္စသံယုတ္တ၊ ၄-သီသပါနဝဂ္ဂ၊ ဆဋ္ဌသုတ်။
3. ↑  ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် **တိပိဋကသူစိကျမ်း** နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် **တိပိဋက သုတ္တသူစိ ဝိဘာဝိနီ**
**အောင်စိုးသာ** (၁၉၈၀ အောက်တိုဘာ ၅ ဖွား) သည် မြန်မာလူမျိုး စီးပွားရေးလုပ်ငန်းရှင် ဖြစ်သည်။

ငယ်ဘဝနှင့် ပညာရေး
-----------------

၁၉၈၀ ခု၊ အောက်တိုဘာလ ၅ ရက်တွင် ဝန်ကြီး(အငြိမ်းစား) ဦးစိုးသာနှင့် ဒေါ်ကြူကြူဝင်းတို့မှ မွေးသည်။ 

ပညာရေးတက္ကသိုလ် လေ့ကျင့်ရေးကျောင်းမှ အထက်တန်းအောင်ကာ ၂၀၁၇ ခုနှစ်မှစတင်ကာ ထိုင်းနိုင်ငံရှိ အဆမ်းပရှင်းတက္ကသိုလ် တွင် Ph.D အဆင့် အဖွဲ့အစည်းဖွံ့ဖြိုးရေးဘာသာ လေ့လာသင်ယူလျက်ရှိသည် ။ ၂၀၀၇-၉ ခုများကို ရန်ကုန်စီးပွားရေးတက္ကသိုလ်တွင် စီးပွားစီမံမဟာဘွဲ့ကို သင်ယူခဲ့သည်။

စီးပွားရေး လှုပ်ရှားမှု
-----------------------

မြန်မာသတင်းအချက်အလက်နည်းပညာကုမ္ပဏီတွင် (Myanmar Information Technology Pte. Ltd.) တွင် ၂၀၀၄ ခု၊ ဇန်နဝါရီတွင် Director အဖြစ်လုပ်ကိုင်သည်။ 

၂၀၀၅ ခုတွင် မြန်မာ စီးပွားဆက် လုပ်ငန်းစု (Myanmar ComBiz Group) ကို စတင်သည်။ အဆိုပါလုပ်ငန်းစုတွင် မြန်မာစီးပွားဆက် ကုမ္ပဏီ (Myanmar ComBiz Company)၊ သွင်းကုန်ထုတ်ကုန်လုပ်ငန်း (Trading)နှင့် ဆောက်လုပ်ရေး (Construction တို့ ပါဝင်သည်။ 

မြန်မာစီးပွားဆက် ကုမ္ပဏီမှ ပရီးရှပ် (Precious) အဆင့်မြင့်ဆန်၊ စားတော်ကဲကြီး ဆီနှင့် မစ်လကီ (Milky) နို့ဆီ အစရှိသည့် စားသောက်ကုန်များ ထုတ်သည်။

၂၀၁၄ ခုတွင် သီလဝါ အထူးစီးပွားရေးဇုန် ကုမ္ပဏီတွင် ဘုတ်အဖွဲ့ဝင် ဖြစ်လာသည်။ ၂၀၁၇ ခု၊ နိုဝင်ဘာမှ ၂၀၁၈ ခု၊ ဒီဇင်ဘာအထိ မြန်မာ-ဂျပန် သီလဝါ ဖွံ့ဖြိုးတိုးတက်မှုလီမီတက် တွင် ဥက္ကဋ္ဌအဖြစ် လုပ်ကိုင်ခဲ့သည်။ 

၂၀၁၂ ခုတွင် မြန်မာနိုင်ငံ၌ ဆက်သွယ်ရေးဆိုင်ရာ ပြုပြင်ပြောင်းလဲမှုများ လုပ်သည့်အခါ ပထမဆုံး အော်ပရေတာ ရွေးချယ်ရာ၌ မြန်မာ နည်းပညာနှင့် ရင်းနှီးမြုပ်နှံမှု ကော်ပိုရေးရှင်း (Myanmar Technology and Investment Corporation) ထောင်ကာ ဝင်ပြိုင်သည်။ သို့သော်လည်း မြန်မာ့ဆက်သွယ်ရေးနှင့် ပြည်ပ အော်ပရေတာနှစ်ခုသာ ရသွားသည်။ ထိုလုပ်ငန်း၌ ၂၀၁၂ ခု၊ ဒီဇင်ဘာမှ ယနေ့အချိန်အထိ ဘုတ်အဖွဲ့ဝင်အဖြစ် ရှိနေသည်။

စက်သုံးဆီနယ်ပယ်၌ ဒန်ကို သွင်းကုန်ထုတ်ကုန် (Denko Trading) တွင် ဘုတ်အဖွဲ့ဝင်အဖြစ် ၂၀၀၉ ခု၊ ဇူလိုင်မှ ယနေ့အချိန်အထိ လုပ်နေသည်။

၂၀၁၁-၁၂ ကာလ မှ ၂၀၁၈-၁၉ ကာလအထိ ရန်ကုန်မြို့ မြန်မာ ကွန်ပျူတာလုပ်ငန်းရှင်များ အသင်း (Myanmar Computer Industry Association) တွင် ဒုဥက္ကဋ္ဌ (၂) အဖြစ် ဆောင်ရွက်ခဲ့သည်။

၂၀၁၉-၂၀ ကာလတွင် မြန်မာကွန်ပျူတာအသင်းချုပ် (Myanmar Computer Federation) ၏ တွဖက်အတွင်းရေးမှူး (၃) အဖြစ် ၂၀၁၉ ခု၌ အဖြစ်ဆောင်ရွက်သည်။

၂၀၁၆-၁၇ ကာလ မှ ၂၀၁၈-၁၉ ကာလအထိ ရန်ကုန်မြို့ ပြည်ထောင်စုသမ္မတမြန်မာနိုင်ငံ ကုန်သည်များနှင့်စက်မှုလက်မှုလုပ်ငန်းရှင်များအသင်းချုပ်တွင် တွဲဖက်ဘဏ္ဍာရေးမှူး အဖြစ်ဆောင်ရွက်ခဲ့သည်။

၂၀၁၉-၂၀ ကာလတွင် ပြည်ထောင်စုသမ္မတမြန်မာနိုင်ငံ ကုန်သည်များနှင့်စက်မှုလက်မှုလုပ်ငန်းရှင်များအသင်းချုပ်တွင် တွဲဖက်အထွေထွေအတွင်းရေးမှူး အဖြစ်ဆောင်ရွက်သည်။

မိသားစုဘဝ
---------

သီဟသုဓမ္မသိင်္ဂီဘွဲ့ရ ခိုင်ပြည့်စုံကြိုင်နှင့် လက်ထပ်ထားသည်။ ဇနီးမှာ မြန်မာ စီးပွားဆက်လုပ်ငန်းစု၏ ဒုဥက္ကဋ္ဌ ဖြစ်သည်။

ကိုးကား
-------

1. ↑  Board of Directors - MTSH Myanmar။ 24 March 2019 တွင် မူရင်းအား မော်ကွန်းတင်ပြီး။  24 March 2019 တွင် ပြန်စစ်ပြီး။

ပြင်ပလင့်များ
-------------

* လင့်ဒင်ပေါ်ရှိ အောင်စိုးသာ[*လင့်ခ်သေ*]
* ဖေ့စ်ဘွတ်ခ် ပေါ်ရှိ အောင်စိုးသာ
အောင်ဆန်းဦးအား ကလေးအရွယ်တွင် တွေ့ရစဉ်
**ဦးအောင်ဆန်းဦး** (အင်္ဂလိပ်: Aung San Oo) သည် ဒေါ်အောင်ဆန်းစုကြည်၏ အစ်ကိုဖြစ်ပြီး၊ ဗမာ့လွတ်လပ်ရေးခေါင်းဆောင် ဗိုလ်ချုပ် အောင်ဆန်း ၏ သက်ရှိထင်ရှားသားသမီးများအနက် အကြီးဆုံးသား ဖြစ်သည်။ ကွန်ပျူတာအင်ဂျင်နီယာတစ်ဦးအဖြစ် အသက်မွေးလျက်ရှိသည်။

ငယ်ဘဝ
-----

အခြေခံပညာကို ရန်ကုန်ရှိ ကတ်သလစ်ကျောင်းများတွင် သင်ယူကာ အင်္ဂလန်နိုင်ငံ၊ ဒိုဗာ ကောလိပ်တွင် ဥပစာတန်းတက်သည်။ ထို့နောက် အင်ပီရီရယ် ကောလိပ်သို့ ပြောင်းသည်။

လက်ရှိဘဝ
--------

မိခင်ဖြစ်သူ မကွယ်လွန်မီ လဲ့လဲ့နွယ်သိန်းနှင့် လက်ထပ်သည်။ ၁၉၇၃ ခုနှစ်မှစ၍ ကာလီဖိုးနီးယားပြည်နယ်၊ ဆန် ဒီယာဂိုသို့ ရွှေ့ပြောင်းအခြေချပြီး၊ အမေရိကန်နိုင်ငံသား ခံယူသည်။   ဇနီးဖြစ်သူသည်လည်း အမေရိကန်နိုင်ငံသား ခံယူထားသူဖြစ်သည်။  လက်ရှိ မြန်မာနိုင်​ငံတွင် နေထိုင်လျက်ရှိသည်။

အမွေပြဿနာ
---------

၂၀၀၁ ခုနှစ်တွင် အင်းယားကန်ဘေးရှိ အိမ်နှင့် မြေအား အမွေခွဲလိုကြောင်း တရားရုံးထံ လျှောက်ထားသည်။ ၂၀၁၆ ခုနှစ်ရောက်သော် ရန်ကုန် အနောက်ပိုင်းခရိုင် တရားရုံးက တက္ကသိုလ်ရိပ်သာလမ်းရှိ နေအိမ်အား ဒေါ်အောင်ဆန်းစုကြည် ရထိုက်ကြောင်း၊ နှစ်ဧကကျယ်သည့် မြေကိုမူ မောင်နှမနှစ်ဦး ခွဲယူရမည် ဖြစ်ကြောင်း၊ ပေ (၇၀×၁၀၀) ကျယ် မြေလွတ်ကို မိခင်ဖြစ်သူအမွေပေးခဲ့သည့် မောင်နှမဝမ်းကွဲ ဦးခင်မောင်အေး အား ပေးရမည် ဖြစ်ကြောင်း အမိန့်ချခဲ့သည်။ 

ပြည်ထောင်စု မြန်မာနိုင်ငံ အမျိုးသားညွန့်ပေါင်းအစိုးရ နှင့် မြန်မာနိုင်ငံ ဥပဒေကောင်စီတို့မှ ဦးအောင်ဆန်းဦးသည် ဒေါ်အောင်ဆန်းစုကြည်အား ဂုဏ်သရေပျက်စေရန် ရည်မှန်းချက်ဖြင့် စစ်အစိုးရနှင့် ပူးပေါင်းကာ လုပ်ဆောင်နေသူတစ်ဦးဟုဆိုသည်။ တိုင်းမ် မဂ္ဂဇင်းဖော်ပြချက်တွင် ရန်ကုန်မြို့တွင်း နှင့် ပြည်ပမှ လေ့လာသူများမှ၊ စစ်အစိုးရသည် အောင်ဆန်းဦးကို အသုံးချကာ အမျိုးသားဒီမိုကရေစီ အဖွဲ့ချုပ်ခေါင်းဆောင်အား ပုတ်ခတ်နိုင်ရန် တရားစွဲခြင်းဟု ဆိုသည်။

ရန်ကုန်တိုင်း တရားရုံး၏ ဆုံးဖြတ်ချက်အား မကျေနပ်သဖြင့် ပြည်ထောင်စုတရားရုံးချုပ် သို့ ၂၀၁၈ ခုနှစ်၊ အောက်တိုဘာလ ၁၇ ရက်တွင် ထပ်မံလျှောက်ထားပြီး တရားရင်ဆိုင်ဦးမည် ဖြစ်သည်။

ပုဂံရှိ အိမ်တော်
----------------

၂၀၀၇တွင် တွေ့ရသည့် ပုဂံမြို့ရှိ ဆောက်လက်စ နေအိမ်
၂၀၀၅ ခုနှစ်တွင် ပုဂံရှေးဟောင်းသမိုင်းဝင်မြေအတွင်း အိမ်ကြီးတစ်လုံး ဆောက်လုပ်ခဲ့သည်။ မြန်မာနိုင်ငံ၏ မြေယာပိုင်ဆိုင်ဥပဒေအရ နိုင်ငံခြားသားများသည် မြေပိုင်ဆိုင်ခွင့် မရှိခြင်းကြောင့် (ထိုဥပဒေဖြင့်ပင် ဒေါ်စုနေထိုင်နေသည့် အိမ်အား ပိုင်ဆိုင်မှု ရှုံးနိမ့်ခဲ့ရသည်) ဦးအောင်ဆန်းဦး၏ ထိုအိမ်ရာပိုင်ဆိုင်မှုမှာ တရားမဝင်ပေ။ သို့ဖြစ်ရာ ဇနီးဖြစ်သူ၏ အသိုင်းအဝိုင်းမှ အမည်ခံပေးထားသည်။ ဇနီး ဒေါ်လဲ့လဲ့နွယ်သိန်းသည် စစ်အစိုးရနှင့် ဆက်နွယ်မှုရှိပြီး၊ ခင်ပွန်းအား ဩဇာရရှိစေရန် ကြိုးပမ်းနေသည်ဟု ကောလဟာလများထွက်ပေါ်ခဲ့သော်လည်း အတည်မပြုနိုင်သေးပေ။

ကိုးကား
-------

1. ↑  NNDB quote: *Son: Aung San Oo (engineer)*
2. ↑  No Peace for Suu Kyi။
3. ↑  Hansen၊ Barbara။ "The Kitchen Ambassador : Leilei Nwe Thein shares the culture and cooking of Southern California's tiny Burmese community."၊ *Los Angeles Times*၊ 1 February 1996။ 26 March 2012 တွင် ပြန်စစ်ပြီး။
4. ↑  Aung San Oo။
5. ↑  "Burmese-American Citizen returns from Homeland Merch Mission"၊ *ShelterboxUSA*၊ 3 June 2008။ 26 March 2012 တွင် ပြန်စစ်ပြီး။
6. 1 2  "Daw Aung San Suu Kyi’s Brother Appeals Inheritance Ruling to Supreme Court"၊ *Irrawaddy*၊ 17 October 2018။
7. ↑  Suu Kyi's Brother Builds a Winter Retreat။ *Irrawaddy magazine*။ 16 December 2010 တွင် မူရင်းအား မော်ကွန်းတင်ပြီး။  12 October 2005 တွင် ပြန်စစ်ပြီး။
ဗဂျီ အောင်စိုး
ဗဂျီအောင်စိုး နှင့် ခင်မောင်ရင် တို့ကို တွေ့ရစဉ် ca.1970

  

**ဗဂျီအောင်စိုး**ကို ၁၉၂၄ ခုနှစ်တွင် မွေးဖွားသည်။ ၁၉၄၇ ခုနှစ်တွင် တာရာမဂ္ဂဇင်း၌ စတင်ပန်းချီ ရေးဆွဲခဲ့သည်။ ရန်ကုန်တက္ကသိုလ် ပညာရေး မဟာဌာန တွင် ပန်းချီကထိကအဖြစ် ခေတ္တတာဝန်ထမ်းဆောင်ခဲ့သည်။ ရန်ကုန်တက္ကသိုလ်အင်ဂျင်နီယာ မဟာဌာနနှင့် စက်မှုတက္ကသိုလ်တွင် ၁၉၇၈-ခုနှစ်အထိ ကထိကအဖြစ် Graphic Art နှင့် History of Art ဘာသာရပ်ကို သင်ကြားပို့ချခဲ့သည်။ 

၁၉၅၁-ခုနှစ်မှာ အိန္ဒိယအစိုးရ အကူအညီဖြင့် အိန္ဒိယပြည် ဝိသာရဘာရတီ တက္ကသိုလ် တဂိုး ထူထောင်သော စန္တိနိကေတံ တွင် အိန္ဒိယပန်းချီနှင့် အရှေ့တိုင်းပန်းချီ ပညာ ကို တနှစ်ကြာ သွားရောက်သင်ကြားခဲ့သည်။ ၁၉၅၃-ခုနှစ်တွင် နိုင်ငံတော်အစိုးရမှ ဖွင့်လှစ်ခဲ့သော ဆေးဆိုးပန်းရိုက်သင်တန်း ကျောင်းတွင် ဒီဇိုင်းနည်းပြဆရာ တာဝန်ထမ်းဆောင်ခဲ့သည်။ ၎င်းနှစ်အစောပိုင်းတွင် ရှုမဝမဂ္ဂဇင်းက သူ့ပုံတပုံ ဖော်ပြခဲ့ရာ အများစုကြား ပွက်လောရိုက်သွားပြီး တချို့က သူ့ကို ရူးနေသည်ဟုပင် ပြောခဲ့ကြသည်။ *စာမဲ့ကဗျာ* စာအုပ်နှင့် *ရိုးရာမှသည် ခေတ်သစ်သို့* စာအုပ်နှစ်အုပ်ရေးသား ပြုစုခဲ့သည်။ ရှုမဝမဂ္ဂဇင်း နှင့် မဂ္ဂဇင်းပေါင်း များစွာတွင် သရုပ်ဖော်ပုံများ ရေးဆွဲခဲ့သည်။ 

၁၉၉၀-ခုနှစ်တွင် ကွယ်လွန်ခဲ့သည်။ ကွယ်လွန်ချိန်တွင် ဇနီး ဒေါ်အမာ(ခေါ်) ဒေါ်သန်းကြည်နှင့် သားသမီးရှစ်ယောက် ကျန်ရစ်သည်။

သူ၏ လက်မှတ်
-----------

ဝလုံးလေး ၈ လုံး ရန်ထားသည့် ဝလုံးကြီး တလုံးကို သူ့လက်မှတ်တိုင်းမှာ မြင်ရပြီး ပန်းချီကို အသံထွက် အတိုင်း ဗဂျီလို့ ရေးတဲ့သူ တယောက် ဆိုတာ ပန်းချီကို မရင်းနှီးသော စာဖတ် သူတွေပါ သိပါသည်။ သူ့ သရုပ်ဖော်ပုံတွေ၊ ပန်းချီကားတွေမှာ လက်မှတ်ကို အမျိုးမျိုး ထိုးထားတာ တွေ့နိုင်သည်။ အောင်စိုး၊ ဗဂျီအောင်စိုး၊ အောင်ဗဂျီကိုး၊ ဦးအောင်စိုး … အစရှိသဖြင့်...။
ဗဂျီအောင်စိုးသည် ကာတွန်းများလည်း ရေးခဲ့ပြီး ထိုးသောလက်မှတ်မှာ **ဂြိုဟ်** ဟု ထိုးလေ့ရှိသည်။

သူ၏ စကားသုံးခွန်း
-----------------

* ပန်းချီ၏ အသက်သည် "ပုံဆွဲ"
* ပန်းချီ၏ ရသသည် "ဒီဇိုင်း"
* ပန်းချီ၏ အနှစ် သာရသည် "အရောင်"

ကိုးကား
-------

1. ↑  ဗချီအောင်စိုးအမှတ်တရ စာစုမှ
2. ↑  ဗဂျီအောင်စိုး ကွယ်လွန်ခြင်း နှစ် ၂၀ ပြည့် ထုတ်သည့် စာအုပ် နောက်ကျောဖုံးမှ

ပြင်ပလင့်ခ်များ
---------------

* Archived 1 February 2011 at the Wayback Machine.
*
| ပိဋကတ် သုံးပုံ |
| --- |
| ဝိနယပိဋက |
| * ပါရာဇိကဏ်
* ပါစိတ်
* မဟာဝဂ်
* စူဠဝါ
* ပရိဝါ
 |
| သုတ္တန်ပိဋကတ် |
| * ဒီဃနိကာယ်
* မဇ္ဈိမနိကာယ်
* သံယုတ္တနိကာယ်
* အင်္ဂုတ္တရနိကာယ်
* ခုဒ္ဒကနိကာယ်
 |
| အဘိဓမ္မာပိဋကတ် |
| * ဓမ္မသင်္ဂဏီ
* ဝိဘင်း
* ဓာတုကထာ
* ပုဂ္ဂလပညတ်
* ကထာဝတ္ထု
* ယမိုက်
* ပဋ္ဌာန်း
 |
| * ရှု
* ပြော
* ပြင်
 |

(၃)သုတ် ရှိပါသည်။

(က) အကုသိုလ်ဖြစ်သော ကာယကံ၊ ဝစီကံ၊ မနောကံသုံးပါးနှင့် ပြည့်စုံသော ပုဂ္ဂိုလ်ကို "လူမိုက်" ဟု သိအပ်၏။

(ခ) ကုသိုလ်ဖြစ်သော ကာယကံ၊ ဝစီကံ၊ မနောကံသုံးပါးနှင့် ပြည့်စုံသော ပုဂ္ဂိုလ်ကို "ပညာရှိ" ဟု သိအပ်၏ဟု သုံးပါးတွဲတရားတို့ကို ဟောကြားတော်မူသည့် သုတ်။

---

အထက်သုတ်ပါ -

(က) အမှတ်ပြတရားသုံးပါးနှင့် ပြည့်စုံသော ပုဂ္ဂိုလ်သည် ငရဲ၌ ဖြစ်ရသည်။

(ခ) အမှတ်ပြတရားသုံးပါးနှင့် ပြည့်စုံသော ပုဂ္ဂိုလ်သည် နတ်ပြည်၌ ဖြစ်ရသည်ဟု သုံးပါးတွဲတရားများကို ဟောကြားတော်မူသည့်သုတ်။

---

(က) မိစ္ဆာဒိဋ္ဌိ၊ မိစ္ဆာသင်္ကပ္ပ၊ မိစ္ဆာဝါစာ၊ မိစ္ဆာကမ္မန္တ၊ မိစ္ဆာအာဇီဝ၊ မိစ္ဆာဝါယာမ၊ မိစ္ဆာသတိ၊ မိစ္ဆာသမာဓိ၊ မိစ္ဆာဉာဏ၊ မိစ္ဆာဝိမုတ္တိတို့သည် အကုသိုလ်တရား တို့ဖြစ်သည်။ ။

(ခ) သမ္မာဒိဋ္ဌိ, သမ္မာသင်္ကပ္ပ, သမ္မာဝါစာ, သမ္မာကမ္မန္တ, သမ္မာအာဇီဝ, သမ္မာဝါယာမ, သမ္မာသတိ, သမ္မာသမာဓိ, သမ္မာဉာဏ, သမ္မာဝိမုတ္တိတို့သည် ကုသိုလ်တရားများဖြစ်သည်ဟု ဟောကြားတော်မူသည့်သုတ်။

ကိုးကား
-------

1. ↑  -အံ၊၁၊၁၀၂။ အံ၊မြန်၊၁၊၁၂၀။

-အင်္ဂုတ္တရနိကာယ၊ တိကနိပါတ၊ ပဌမပဏ္ဏာသက၊ ၁-ဗာလဝဂ္ဂ၊ ဆဋ္ဌသုတ်။
2. ↑  -အံ၊၁၊၂၉၆။ အံ၊မြန်၊၁၊၃၁၃။ အံ၊ဋ္ဌ၊၂၊၂၄၄။

-အင်္ဂုတ္တရနိကာယ၊ တိကနိပါတ၊ တတိယပဏ္ဏာသက၊ (၁၅) ၅-မင်္ဂလဝဂ္ဂ၊ ပထမသုတ်။
3. ↑  -အံ၊၃၊၄၅၃။ အံ၊မြန်၊၃၊၄၃၆။

-အင်္ဂုတ္တရနိကာယ၊ ဒသကနိပါတ၊ တတိယပဏ္ဏာသက၊ (၁၄)၄-သာဓုဝဂ္ဂ၊ တတိယသုတ်။
4. ↑  ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် **တိပိဋကသူစိကျမ်း** နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် **တိပိဋက သုတ္တသူစိ ဝိဘာဝိနီ**
ချစ်ကြည်ရေးအားကစားပွဲတော် (ပထမအကြိမ်)
-------------------------------------

ကမ္ဘာ့ အိုလင်းပစ်ပြိုင်ပွဲ၊ ကမ္ဘာ့တံခွန်စိုက်ပြိုင်ပွဲစသော အားကစား 
ပြိုင်ပွဲကြီးကို ပုံမှန်ကျင်းပလျက်ရှိရာ ၁၉၈၆ ခုနှစ်တွင် ဆိုဗီယက်
ပြည်ထောင်စု၊ မော်စကိုမြို့၌ ကျင်းပသော ပထမ အကြိမ် 
ချစ်ကြည်ရေးအားကစားပွဲတော်ကြီးသည် ထူးခြားသော အားကစားပြိုင်ပွဲကြီး တစ်ခုဖြစ်သည်။

ယင်း အားကစားပြိုင်ပွဲကြီးကို အမေရိကန်နိုင်ငံမှ တီဘီအက်စ် 
ရုပ်မြင်သံကြားကုမ္ပဏီကြီးနှင့် ဆိုဗီယက်ပြည်ထောင်စု တို့က 
ပူးတွဲတာဝန်ယူ ကျင်းပခြင်းဖြစ်သည်။ အမေရိကန်နှင့် 
ဆိုဗီယက် အားကစားသမား အကျော်အမော်များသည် ၁၉၇၆ 
ခုနှစ် မွန်ထရီနယ် အိုလင်းပစ်အားကစားပွဲတော်ကြီးတွင် 
နောက်ဆုံးယှဉ်ပြိုင်ခဲ့ကြပြီးသည့်နောက် ၁၉၈ဝ ပြည့်နှစ်နှင့် 
၁၉၈၄ ခုနှစ် အိုလင်းပစ်ပြိုင်ပွဲကြီး နှစ်ရပ်တွင် တွေ့ဆုံ 
ယှဉ်ပြိုင်ခြင်း မပြုခဲ့ကြချေ။ သို့ဖြစ်၍ ဆိုဗီယက်နှင့် 
အမေရိကန်အားကစားသမားများ ပြန်လည်တွေ့ဆုံ ယှဉ်ပြိုင် 
နိုင်ရေးအတွက် ချစ်ကြည်ရေး အားကစားပွဲတော်ကို ကျင်းပ 
ခြင်းဖြစ်သည်။

ချစ်ကြည်ရေး အားကစားပွဲတော်ကို မော်စကိုမြို့ လီနင် 
အားကစားပြိုင်ကွင်းကြီးတွင် ၁၉၈၆ ခုနှစ် ဇူလိုင်လ ၄ ရက် 
နေ့မှ ၂ဝ ရက်နေ့အထိ အောင်မြင်စွာ ကျင်းပခဲ့သည်။ 
ချစ်ကြည်ရေး အားကစားပွဲတော်သို့ နိုင်ငံပေါင်း ၈ဝ မှ 
အားကစားသမားပေါင်း ၃ဝဝဝ ကျော် ပါဝင်ယှဉ်ပြိုင်ခဲ့ 
ကြသည်။

ယင်းအားကစားပြိုင်ပွဲတွင် ဘတ်စကက်ဘော (အမျိုးသမီး)၊ 
လက်ဝှေ့၊ စက်ဘီး (အမျိုးသား/အမျိုးသမီး)၊ ဝါတာပိုလို၊ 
ဘော်လီဘော(အမျိုးသား/အမျိုးသမီး)၊ ကျွမ်းဘား (အမျိုးသား/ 
အမျိုးသမီး)၊ လှေလှော် (အမျိုးသား/အမျိုးသမီး)၊ ဂျူဒို၊ ပြေး 
ခုန်ပစ် (အမျိုးသား/အမျိုးသမီး)၊ တင်းနစ် (အမျိုးသား/ အမျိုး 
သမီး)နှင် သရုပ်ပြပွဲများ အဖြစ် ရေခဲပြင်လျှောစီးအကနှင့် 
မော်တော်ဆိုင်ကယ် ဘောလုံးကစားနည်းတို့ ပါဝင်သည်။
ပြိုင်ပွဲတွင် ကမ္ဘာ့ထိပ်သီး အားကစားသမားများ အားတက် 
သရော ပါဝင်ယှဉ်ပြိုင်ခဲ့ကြသည်။ ထိုကြောင့်လည်း ကမ္ဘာ့စံချိန် 
သစ်ခြောက်ခု တင်နိုင်ခဲ့သည်။ ပြေးခုန်ပစ်တွင် နှစ်ခု၊ စက်ဘီး 
ပြိုင်ပွဲတွင် သုံးခုနှင့် ရေကူးပြိုင်ပွဲတွင် တစ်ခုတို့ဖြစ်သည်။ 
ဒေသဆိုင်ရာ စံချိန် ရှစ်ခုနှင့် နိုင်ငံအလိုက် အမျိုးသား စံချိန် 
သစ် ပေါင်း ၉၁ ခုကိုလည်း တင်နိုင်ခဲ့ကြသည်။ ပွဲ့ကြည့် 
ပရိသတ်ပေါင်း ၁ဝ သိန်းကျော် အားကစားပြိုင်ပွဲ အသီးသီး 
တွင် ကြည့်ရှု အားပေးခဲ့ကြသည်။

ချစ်ကြည်ရေး အားကစားပွဲတော်တွင် အကောင်းဆုံး ကမ္ဘာ့ 
အားကစားစံချိန် နှစ်ခုတင်နိုင်ခဲ့ရာ တုတ်ကောက် အမြင့်ခုန် 
တွင် ဆိုဗီယက်မှ ဆာဂျီဘူကာက ၆ ဒသမ ဝ၁ မီတာခုန်ပြီး 
စံချိန်သစ် တင်ခဲ့သည်။ အမျိုးသမီး ခုနစ်မျိုးစုံပြိုင်ပွဲတွင် 
အမေရိကန်မှ ဂျက်ကီ ဂွိုင်နားက အမှတ်ပေါင်း ၇၁၄၈ မှတ် 
ဖြင့် ကမ္ဘာ့စံချိန်သစ် တင်ခဲ့သည်။ ၎င်းတို့နှစ်ဦးအား အကောင်း 
ဆုံး အားကစားသမား နှစ်ဦးအဖြစ် ရွေးချယ်ခဲ့သည်။ အထူးဆု 
ကိုလည်း ကနေဒါနိုင်ငံမှ တာတို အပြေးသမား ဘင်ဂျွန်ဆင်ကို 
ချီးမြှင့်ခဲ့သည်။ ဘင်ဂျွန်ဆင်သည် မီတာ ၁ဝဝ ပြေးပွဲတွင် ၉ 
ဒသမ ၉၅ စက္ကန့်ဖြင့် ပြေးကာ ပထမရရှိခဲ့သည်။

ချစ်ကြည်ရေး အားကစားပြိုင်ပွဲကြီးကို လေးနှစ်လျှင် တစ် 
ကြိမ် ကျင်းပသွားမည်ဖြစ်ရာ ဒုတိယအကြိမ်မြောက် ချစ်ကြည် 
ရေး အားကစားပြိုင်ပွဲကြီးကို ၁၉၉ဝ ပြည့်နှစ်တွင် အမေရိကန် 
ပြည်ထောင်စု၌ ကျင်းပမည် ဖြစ်သည်။

ကိုးကား
-------

1. ↑  မြန်မာစွယ်စုံကျမ်း၊ အတွဲ(၂)
color view of reconstructed model of Temple of Artemis, at Miniatürk Park, Istanbul, Turkeyအာတဲမိ ဘုရားကျောင်း၏ ပုံစံ အဆောက်အဦးသည် တူရကီနိုင်ငံ အစ်စတန်ဘူလ်မြို့ရှိ မီနီအာတပ်ပန်းခြံ အတွင်းတွင် ရှိပြီး ပထမ ဘုရားကျောင်း၏ ပုံပန်းသဏ္ဌန်ဟု ယူဆရသော ပုံနှင့် တူညီအောင် ကြိုးစားတည်ဆောက်ထားသည်။
အာတဲမိ ဘုရားကျောင်း သို့မဟုတ် အာတဲမိဆိယံအား ဒိုင်ယာနာ ဘုရားကျောင်းဟုလည်း ခေါ်ကြပြီး ဂရိဘုရားကျောင်းတစ်ခု ဖြစ်ခဲ့ကာ အာတဲမိနတ်သမီး အတွက် ရည်စူး ဆောက်လုပ်ထားခြင်း ဖြစ်သည်။ ထိုဘုရားကျောင်းမှာ အီဖီးဆပ် (ယနေ့ခေတ် တူရကီနိုင်ငံရှိ ဆယ်လ်စုမြို့ အနီး)တွင် တည်ရှိသည်။ ရှေးခေတ်  ရှေးခေတ်ကမ္ဘာ့အံဖွယ်ခုနစ်ပါးတွင် တစ်ခု အပါအဝင် ဖြစ်ပြီး သုံးကြိမ် တိတိ ပြန်လည်တည်ဆောက်ခဲ့ကာ အေဒီ ၄၀၁ ခုနှစ်တွင် လုံးဝပျက်စီး သွားခဲ့သည်။ နောက်ဆုံး ဘုရားကျောင်း၏ အုတ်မြစ်နှင့် ရုပ်တု အပိုင်းအစများသာ ကြွင်းကျန်ရစ်ခဲ့သည်။

ကိုးကား
-------

1. ↑  John Freely, *The Western Shores of Turkey: Discovering the Aegean and Mediterranean Coasts* 2004, p. 148; Clive Foss, *Ephesus after antiquity: a late antique, Byzantine, and Turkish city*, Cambridge University Press, 1979, pp. 86 - 89 & footnote 83.
**ပေါင်းခြင်း** (Steaming) သည် ရေနွေးငွေ့၏ အပူရှိန်အားဖြင့် စားစရာများကို ပျော့ပျောင်းနူးညံ့ အောင်ပြုလုပ်ခြင်း ဖြစ်သည်။

နည်းလမ်းများ
------------

ပေါင်းနည်းနှစ်နည်းရှိသည်။ တစ်နည်းမှာပေါင်းချောင်၊ ပေါင်းအိုး ကိုအသုံးပြု၍ အပေါက်ပါသော အပေါ်အိုးအဆင့်တွင် အစာထည့်ကာ အောက်ခံရေနွေးအိုးမှ ရေနွေးငွေ့ဖြင့် ပေါင်းကာ ကျက်နပ်စေခြင်းဖြစ်သည်။ ဥပမာ - ကောက်ညှင်းပေါင်း၊ ပီလောပီနံပေါင်း၊ ကန်စွန်းဥပေါင်းခြင်းမျိုး ဖြစ်သည်။ ဒုတိယနည်းမှာ. အစားအစာထည့်ထားသော ချိုင့်၊ အိုးငယ်၊ မီးပူခံဖန်၊ ကြွေခွက်ကို ရေဆူအိုးတွင်ထည့်ကာ အဖုံးကို အလေးဖိ၍ ပေါင်းခြင်းမျိုးဖြစ်သည်။ ဥပမာ- ပူတင်း၊ ပေါက်စီ၊ တီကွေး၊ ဝက်သားပေါင်းများ စသည်တို့မှာ နှစ်ထပ်အိုးနှင့်ပေါင်းခြင်းဖြစ်သည်။

* ဒင်မ်ဆမ်းအပေါင်း
* ပေါက်စီအပေါင်း
* ငါးပေါင်း
* ထောပတ်ပူတင်းပေါင်း

အကိုးအကား
---------

1. ↑  စန်းလေး(အိမ်တွင်းမှု)။ *မြန်မာနိုင်ငံမိခင်နှင့်ကလေးစောင့်ရှောက်ရေးအသင်းချက်ပြုတ်အတတ်ပညာ*။

| * ရှု
* ပြော
* ပြင်
ချက်ပြုတ်နည်းစနစ်များ |
| --- |
| ကြော်ခြင်း | 
* ကြော်ခြင်း
* ပြုတ်ကြော်ကြော်ခြင်း
* မွှေကြော်ခြင်း
* ကြွပ်ကြွပ်ကြော်ခြင်း
* ဆီနည်းနည်းဖြင့်ကြော်ခြင်း
* ဆီမြုပ်အောင်ကြော်ခြင်း
* ကြော်ချက် ချက်ခြင်း

 |
| ပြုတ်ခြင်း | 
* ပြုတ်ဖျောဖျောခြင်း

 |
| ချက်ခြင်း | 
* ချက်ပြုတ်ခြင်း
* အိုးကပ်ချက်ခြင်း

 |
| နှပ်ခြင်း | 
* နှပ်ခြင်း
* ကြော်နှပ်နှပ်ခြင်း

 |
| အခြားနည်းလမ်းများ | 
* ပေါင်းခြင်း
* ကျိုခြင်း
* ဖုတ်ခြင်း
* လှော်ခြင်း
* ရေနွေးဖြောခြင်း
* ဆီပူထိုးခြင်း
* ကျပ်တင်ခြင်း
* ကင်ခြင်း
* တံစို့ထိုးကင်ခြင်း

 |
**ဒေါက်တာမောင်သင်း**သည် တက္ကသိုလ်ဆရာတစ်ဦးဖြစ်ပြီး လက်ရှိတွင် မိတ္ထီလာမြို့နယ်မှ ပြည်သူ့လွှတ်တော်ကိုယ်စားလှယ် ဖြစ်သည်။

ပညာရေး
------

ဆရာမောင်သင်းမှာ အခြေခံပညာကို သနပ္ပင်မြို့တွင်သင်ကြားခဲ့သည်။ ရုက္ခဗေဒအထူးပြုဖြင့် မော်လမြိုင်တက္ကသိုလ်၊ ရန်ကုန်တက္ကသိုလ်တို့တွင် ၁၉၇၃ မှ ၁၉၈၃ အထိ သင်ကြားခဲ့ပြီး သိပ္ပံဘွဲ့၊ မဟာသိပ္ပံဘွဲ့များ ရရှိခဲ့သည်။ ၁၉၈၅ မှ ၁၉၈၉ အထိ ဂျာမနီနိုင်ငံ၊ မားဘတ်တက္ကသိုလ်မှ စာပေပါရဂူဘွဲ့ ရရှိခဲ့သည်။ အိန္ဒိယနိုင်ငံ ဂျာဒါဗျူတက္ကသိုလ်တွင် ၂၀၀၇ ခုနှစ် ဇွန်လ ၂၆ ရက်မှ ဇူလိုင်လ ၁၇ ရက်နေ့အထိ ခရိုင်ရိုဘိုင်အိုလော်ဂျီ ဘာသာရပ်ကို ဘွဲ့လွန်သင်တန်းတက်ခဲ့သည်။ တဖန် ၁၉၉၆၊ ၁၉၉၉၊ ၂၀၀၁ ခုနှစ်များတွင်လည်း မားဘတ်တက္ကသိုလ်တွင် ဘွဲ့လွန်သုတေသနတန်းများ တက်ရောက်ခဲ့သည်။

ပညာရေးဝန်ထမ်း
-------------

ဒေါက်တာမောင်သင်းသည် ၁၉၈၀ မှ ၁၉၈၁ ခုနှစ်အထိ ရန်ကုန်ဆေးတက္ကသိုလ် ၁ ၊ ရုက္ခဗေဒဌာနတွင် သရုပ်ပြအဖြစ် စတင်လုပ်ကိုင်ခဲ့သည်။ ၁၉၈၂ ခု ဇန်နဝါရီ ၁ ရက်မှ ၁၉၉၂ ခု ဒီဇင်ဘာ ၃၁ ရက်နေ့အထိ ရန်ကုန်တက္ကသိုလ်တွင် သရုပ်ပြ၊ လက်ထောက်ကထိက ရာထူးများဖြင့် အလုပ်လုပ်ခဲ့သည်။ ၁၉၉၃ ခုနှစ် ဇန်နဝါရီ ၇ ရက်မှ ၂၀၀၀ ခုနှစ်မေလ ၂၁ ရက်နေ့အထိ မော်လမြိုင်တက္ကသိုလ်တွင် လက်ထောက်ကထိက၊ ကထိကရာထူးများဖြင့် လုပ်ကိုင်ခဲ့သည်။ ၂၀၀၀ ခုနှစ် ဇွန် ၁ ရက်မှ ၂၀၀၁ ခု ဒီဇင်ဘာ ၁၁ ရက်နေ့အထိ တောင်ငူတက္ကသိုလ်တွင် တွဲဖက်ပါမောက္ခ၊ ၂၀၀၁ခုနှစ် ဒီဇင်ဘာ ၁၂ ရက်မှ ၂၀၀၅ နိုဝင်ဘာ ၂၁ ရက်နေ့အထိ မန္တလေးတက္ကသိုလ်၊ ရုက္ခဗေဒဌာန ပါမောက္ခ (ဌာနမှူး) ဖြစ်လာသည်။ ထိုအတောအတွင်း ၂၀၀၄ ခုနှစ် ဇန်နဝါရီ ၁၇ ရက်မှ မတ်လ ၁၄ ရက်နေ့အထိ မားဘတ်တက္ကသိုလ်တွင် ဧည့်ပါမောက္ခအဖြစ် လုပ်ကိုင်ခဲ့သည်။ ၂၀၀၅ ခုနှစ် နိုဝင်ဘာ ၂၁ ရက်နေ့မှ ၂၀၀၇ ခုနှစ် မတ်လ ၃၁ ရက်နေ့အထိ ရတနာပုံတက္ကသိုလ်၏ဒုတိယပါမောက္ခချုပ်၊ ၂၀၀၇ ဧပြီ ၁ ရက်မှ ၂၀၀၈ ဇွန် ၂၆ ရက်နေ့အထိ အဆင့်မြင့်ပညာဦးစီးဌာန (အထက်မြန်မာပြည်)၏ ဒုတိယညွှန်ကြားရေးမှူးချုပ်အဖြစ် ဆောင်ရွက်ခဲ့သည်။ ထို့နောက် ၂၀၀၈ ခုနှစ် ဇွန်လ ၂၇ ရက်မှ ၂၀၁၄ မေလ ၆ ရက်နေ့အထိ မိတ္ထီလာတက္ကသိုလ် ပါမောက္ခချုပ်၊ ၂၀၁၄ ခုနှစ် မေလ ၆ ရက်နေ့မှ ၂၀၁၅ ခုနှစ် ဇူလိုင်လ ၃၁ ရက်နေ့အထိ မန္တလေးတက္ကသိုလ် ပါမောက္ခချုပ်အဖြစ် တာဝန်ထမ်းဆောင်ခဲ့သည်။ ၂၀၁၅ ခုနှစ်တွင် မန္တလေးတက္ကသိုလ် ပါမောက္ခချုပ်အဖြစ် တာဝန်ထမ်းဆောင်ရင်း ဝန်ထမ်းဘဝမှ အငြိမ်းစားယူခဲ့သည်။

ပြည်သူ့လွှတ်တော်ကိုယ်စားလှယ်
----------------------------

၂၀၁၅ခုနှစ် ရွေးကောက်ပွဲတွင် မိတ္ထီလာမြို့နယ်မှ ဝင်ရောက်ယှဉ်ပြိုင်ရာ အနိုင်ရရှိခဲ့သည်။ ၂၀၁၈ မတ်လက ပြည်သူ့လွှတ်တော် ဒုတိယဥက္ကဋ္ဌနေရာအတွက် ယှဉ်ပြိုင်ခဲ့သော်လည်း ဦးထွန်းထွန်းဟိန်မှာ ဒုတိယဥက္ကဋ္ဌ ဖြစ်သွားသည်။

ကိုးကား
-------

1. ↑  Votes Records (in en)။ *mypilar.org*။  8 October 2017 တွင် ပြန်စစ်ပြီး။
2. ↑  • Open Myanmar Initiative

ပြင်ပလင့်ခ်
-----------

* Official Facebook Page
**အရှေ့တီမောနိုင်ငံ၏ နိုင်ငံတော်အထိမ်းအမှတ်တံဆိပ်** သည် အခြေခံဥပဒေအရ အရှေ့တီမောနိုင်ငံ၏ အထိမ်းအမှတ်များအနက် တစ်ခုအပါအဝင်ဖြစ်သည်။

သမိုင်းကြောင်း
--------------

လက်ရှိအထိမ်းအမှတ်တံဆိပ်ကို ၂၀၀၇ခုနှစ် ဇန်နဝါရီ ၁၈ရက်နေ့တွင် စတင်အသုံးပြုခဲ့သည်။ ၁၉၇၅ခုနှစ် နိုဝင်ဘာ ၂၈ရက်နေ့တွင် ပေါ်တူဂီတို့လက်မှ လွတ်လပ်ရေးရပြီဟု ကြေညာခဲ့စဉ်က အသုံးပြုခဲ့သော တံဆိပ်နှင့် ဆင်တူသည်။

ယခင်တံဆိပ်များ
--------------

### ပေါ်တူဂီကိုလိုနီခေတ်(၁၉၃၅-၁၉၇၅)

၁၉၃၅ခုနှစ်တွင် ပေါ်တူဂီတို့သည် ၎င်းတို့၏ကိုလိုနီနယ်မြေအတွက် အထိမ်းအမှတ်တံဆိပ်ကို အသုံးပြုခဲ့သည်။ ထိုတံဆိပ်မှာ ပေါ်တူဂီ၏ အခြားသော ကိုလိုနီနယ်မြေများ၏ တံဆိပ်များအတိုင်းပင်ဖြစ်သည်။

### အင်ဒိုနီးရှားပြည်နယ် (၁၉၇၅-၁၉၉၉)

လွတ်လပ်ရေးကြေညာအပြီး ရက်အနည်းငယ်အကြာတွင် အင်ဒိုနီးရှားတို့က အရှေ့တီမောဒေသကို ကျူးကျော်ကာ ၎င်းတို့၏ ၂၇ခုမြောက် ပြည်နယ်အဖြစ် သတ်မှတ်ခဲ့သည်။ အရှေ့တီမောပြည်နယ်၏ အမှတ်တံဆိပ်ကို ၁၉၇၅ခုနှစ်မှ ၁၉၉၉ခုနှစ်အထိ အသုံးပြုခဲ့သည်။

### ကုလသမဂ္ဂအုပ်ချုပ်မှုကာလ (၁၉၉၉-၂၀၀၂)

အင်ဒိုနီးရှားတွင် သမ္မတ ဆူဟာတိုနုတ်ထွက်အပြီး သမ္မတ ဟာဘီဘီလက်ထက်တွင် အရှေ့တီမောကို လွတ်လပ်ရေးပေးရန် ဖြစ်လာခဲ့သည်။ သို့ရာတွင် အခြေအနေများအရ သမ္မတ ဟာဘီဘီက ကုလသမဂ္ဂ၏ ငြိမ်းချမ်းရေးတပ်များကိုခေါ်၍ အခြေအနေကို ထိန်းခဲ့ရသည်။ ၁၉၉၉ခုနှစ်တွင် အရှေ့တီမောဒေသကို ကုလသမဂ္ဂမှ စတင်အုပ်ချုပ်ပြီး ဖွဲ့စည်းပုံအခြေခံဥပဒေ ရေးဆွဲပြီးသည့် အချိန်အထိဖြစ်သည်။ ထိုကာလအတွင်း အမှတ်တံဆိပ်တစ်ခုကို အသုံးပြုခဲ့သည်။

### လွတ်လပ်ရေးရပြီးခေတ် (၂၀၀၂ - ၂၀၀၇)

လွတ်လပ်ရေးရပြီး ပထမဆုံးအသုံးပြုခဲ့သေ အထိမ်းအမှတ်တံဆိပ်သည် တီမောကာကွယ်ရေးအမျိုးသားကောင်စီ၏ တံဆိပ်တွင်ပါသော ဒိုင်းဖြစ်သည်။ ထိုတံဆိပ်၏ အဓိကမှာ တီမောရိုးရာဓားဖြစ်သည်။ ဘေးတွင် လှံ၊ ကြယ်၊ မြှားတို့ပါသည်။ ဒိုင်းကာအောက်တွင် ရောင်ခြည် (၁၄)ခုပါသော နေလုံး၊ ၎င်းတို့ကို ပတ်ထားသော စက်ဝိုင်းတွင် ပေါ်တူဂီဘာသာဖြင့် နိုင်ငံအမည်တို့ ပါဝင်သည်။

ပြခန်း
------

* ​ပေါ်တူဂီအမှတ်တံဆိပ်(၁၅၂၀ -၁၉၇၅)​ပေါ်တူဂီအမှတ်တံဆိပ်(၁၅၂၀ -၁၉၇၅)
* ​ပေါ်တူဂီ-တီ​မောအမှတ်တံဆိပ် (၁၉၃၃-၁၉၄၅)​ပေါ်တူဂီ-တီ​မောအမှတ်တံဆိပ် (၁၉၃၃-၁၉၄၅)
* ပေါ်တူဂီ-တီ​မောအမှတ်တံဆိပ် (၈ ​မေ ၁၉၃၅ - ၁၁ ဇွန် ၁၉၅၁)ပေါ်တူဂီ-တီ​မောအမှတ်တံဆိပ် (၈ ​မေ ၁၉၃၅ - ၁၁ ဇွန် ၁၉၅၁)
* ပေါ်တူဂီ-တီ​မောအမှတ်တံဆိပ် (၁၁ ဇွန် ၁၉၅၁ - ၂၈ နိုဝင်ဘာ ၁၉၇၅)ပေါ်တူဂီ-တီ​မောအမှတ်တံဆိပ် (၁၁ ဇွန် ၁၉၅၁ - ၂၈ နိုဝင်ဘာ ၁၉၇၅)
* အ​ရှေ့တီ​မောပြည်နယ်တံဆိပ် (၁၉၇၅-၁၉၉၉)အ​ရှေ့တီ​မောပြည်နယ်တံဆိပ် (၁၉၇၅-၁၉၉၉)
* ကုလသမဂ္ဂတို့၏တံဆိပ် (၁၉၉၉-၂၀၀၂)ကုလသမဂ္ဂတို့၏တံဆိပ် (၁၉၉၉-၂၀၀၂)
* တီ​မောလက်စ်တီဒီမိုကရက်တစ်သမ္မတနိုင်ငံ အမှတ်တံဆိပ် (၂၀၀၂-၂၀၀၇)တီ​မောလက်စ်တီဒီမိုကရက်တစ်သမ္မတနိုင်ငံ အမှတ်တံဆိပ် (၂၀၀၂-၂၀၀၇)

ကိုးကား
-------

1. ↑  အရှေ့တီမောနိုင်ငံ၏ အခြေခံဥပဒေ။
**မောင်လင်းယုန် (ရှမ်းပြည်)** (၂ ဖေဖော်ဝါရီ ၁၉၃၃–၂၆ ဖေဖော်ဝါရီ ၂၀၁၆) သည် ဓနုလူမျိုး စာရေးဆရာနှင့် ကဗျာဆရာတစ်ဦး ဖြစ်သည်။ အမည်ရင်းမှာ ဦးမြင့်ဦး ဖြစ်ပြီး ရှမ်းပြည်နယ် အရှေ့ပိုင်း၊ လွယ်မွေမြို့၌ ၁၉၃၃ ခုနှစ်၊ ဖေဖော်ဝါရီလ ၂ ရက်နေ့တွင် အဖ ကုန်သည် ဦးဘစိမ်းနှင့် အမိ ဒေါ်သန်းတင်တို့မှ မွေးဖွားခဲ့သည်။ မွေးချင်း ကိုးယောက်အနက် အကြီးဆုံးသား ဖြစ်သည်။

ကိုယ်ရေးဖြစ်စဉ်
---------------

မူလတန်းမှ အထက်တန်း အထိ တောင်ကြီးမြို့တွင် ပညာ သင်ကြားခဲ့သည်။ ၁၉၅၀ ပြည့်နှစ်တွင် ရန်ကုန်မြို့ ဆရာအတတ်သင် သိပ္ပံကျောင်းတွင် အလယ်တန်း ဆရာဖြစ် လက်မှတ် ရခဲ့သည်။ ထိုကျောင်းတွင် ဆရာဖြစ် တက်ရောက်ရင်းနှင့် ၁၉၅၁ ခုနှစ်တွင် ၁၀ တန်း အောင်ခဲ့သည်။ ပင်းတယမြို့တွင် အလယ်တန်းဆရာ အဖြစ် တနှစ် သွားရောက် အမှုထမ်းခဲ့သည်။ ၁၉၅၄ ခုနှစ်တွင် ရန်ကုန်တက္ကသိုလ်တွင် နိုင်ငံတကာ ဆက်ဆံရေး ဘာသာရပ်ကို တက်ရောက် သင်ကြားခဲ့ရာ ၁၉၅၉ ခုနှစ်တွင် BA (IR) ဘွဲ့ကို ရရှိခဲ့သည်။ ရန်ကုန် တက္ကသိုလ် ဘာသာပြန်နှင့် စာအုပ် ထုတ်ဝေရေး ဌာနတွင် တနှစ်ခွဲကျော် အမှုထမ်းခဲ့သည်။ ၁၉၆၁ ခုနှစ်မှ ၁၉၉၀ ပြည့်နှစ်၊ ဆိုဗီယက် သံရုံး သတင်း ဖြန့်ချိရေး ဌာနတွင် ဘာသာပြန် အယ်ဒီတာ အဖြစ် ဆောင်ရွက်ခဲ့သည်။ သံရုံးတာဝန် ထမ်းဆောင်နေစဉ် အတွင်း စနေ၊ တနင်္ဂနွေနေ့များတွင် လူငယ် စာရေးဆရာများအား ကမ္ဘာ့စာပေများ၊ ကဗျာများကို ဘာသာပြန်ဆိုနည်း သင်ကြားပေးသည်။ ဂန္ဓဝင်ပန်းခင်း အမည်ဖြင့် စာသင်ကြားခဲ့သည်။ ဝတ္ထုတို၊ ရှည်၊ ကဗျာ၊ ဆောင်းပါးများ၊ ပြဇာတ်ကို ရန်ကုန် တက္ကသိုလ်တွင် ပညာသင်ကြားစဉ် ကတည်းက စတင် ရေးသားခဲ့သည်။ တက္ကသိုလ် နှစ်လည် မဂ္ဂဇင်း ကော်မတီ၊ အိုးဝေ မဂ္ဂဇင်း ကော်မတီတို့တွင် အယ်ဒီတာ အဖြစ် ဆောင်ရွက်ခဲ့သည်။ ရန်ကုန် တက္ကသိုလ် ကလောင်အသင်း ဥက္ကဋ္ဌ အဖြစ်လည်း တာဝန် ထမ်းခဲ့သည်။ တက္ကသိုလ်တွင် ရှိစဉ်အတွင်း အဏုမြူစစ် ဆန့်ကျင်ရေး၊ စစ်မုန်းသူ ကဗျာများ၊ မြကျွန်းသာ ကဗျာများ၊ ချယ်ရီပွင့်လျာ ကဗျာများ၊ ရှမ်းရိုးမ ကဗျာများကို စုပေါင်း ရေးသားခဲ့သည်။ သံရုံးတွင် တာဝန် ထမ်းဆောင်စဉ် အတွင်း ဂီတကောင်စီနှင့် ထုတ်သည့် ဂီတာပဒေသာ မဂ္ဂဇင်း၊ ဂီတ သတင်းစဉ် ဂျာနယ်တို့ကို ဦးစီး နာယက အဖြစ် ဆောင်ရွက် ပေးခဲ့သည်။ ချယ်ရီ မဂ္ဂဇင်းတွင် နာယက လုပ်ခဲ့သည်။ ဆောင်းပါးအပုဒ် ၁၀၀ ကျော်၊ ဝတ္ထုတို ၃၀ ခန့်၊ ကဗျာအပုဒ် ၅၀၀ ကျော်ခန့်၊ ပြဇာတ်အပုဒ် ၃၀ ခန့် ရေးသားခဲ့သည်။ စစ်မုန်းသူ ကဗျာများထဲမှ ကေသီလှိုင် ကလောင် အမည်ဖြင့် ရေးသားခဲ့သော "သံသယ" ကဗျာအား ၁၀ တန်း ပြဋ္ဌာန်းစာအုပ်တွင် ဖော်ပြခြင်း ခံရသည်။

အသုံးပြုခဲ့သော ကလောင်အမည်ခွဲများမှ တောင်ကြီးမြင့်ဦး၊ တောင်ကြီးမြင့်ဝေ၊ မြင့်ဝေ၊ မြတ်မွန်ဦး၊ သက်နိုင်ဦး၊ သက်မွန်ဦး၊ ကေသီလှိုင်၊ နှင့် လင်းယုန် ပျို (ရှမ်းပြည်) တို့ ဖြစ်သည်။

နိုင်ငံရေး
----------

၁၉၇၈ ခုနှစ်တွင် ရှမ်းပြည်နယ်အရေးနှင့် ပတ်သက်၍ အင်းစိန်ထောင်တွင် တစ်ကြိမ်၊ ၁၉၈၈ တော်လှန်ရေး နှင့် ပတ်သက်၍ ၁၉၈၉ ခုနှစ်တွင်တစ်ကြိမ် အင်းစိန်ထောင်၊ တောင်ငူထောင်တို့တွင် အထိန်းသိမ်း ခံခဲ့ရသည်။

ရေးသားခဲ့သော စာအုပ်များ
-----------------------

1. *စွမ်းသူအားမာန်* (ဘာသာပြန်) ၁၉၆၇
2. *အားသစ် အင်သစ် မာန်သစ်* (ပြဇာတ်ပေါင်းချုပ်) ၁၉၆၉
3. *ပွင့်ဦးမြေခကြွေလွင့်ရလေပြီ* (ပြဇာတ်ရှည်) ၁၉၇၂
4. *(ထရန်ဒင်ဗန်) ငုရင်းဗန်ထရိုင်း* (ဘာသာပြန်) ၁၉၇၆

ဘဝနိဂုံး
--------

၂၀၁၆ ​ခု​နှစ် ​ဖေ​ဖော်​ဝါ​ရီ​လ ၂၆ ​ရက် ​နေ့​လည် ၂ နာရီ ၁၈ မိနစ်တွင်​ ဝိတိုရိယဆေးရုံကြီး၌ ကွယ်​လွန်​ခဲ့​သည်။

ကိုးကား
-------
|  |
| --- |
| **၁၉၄၉** : ဇန်နဝါရီ •  ဖေဖော်ဝါရီ •  မတ် •  ဧပြီ •  မေ •  ဇွန် •  ဇူလိုင် •  ဩဂုတ် •  စက်တင်ဘာ •  အောက်တိုဘာ •  နိုဝင်ဘာ •  ဒီဇင်ဘာ |



| ဧပြီလ |
| --- |
| ၁ | ၂ | ၃ | ၄ | ၅ | ၆ | ၇ |
| ၈ | ၉ | ၁၀ | ၁၁ | ၁၂ | ၁၃ | ၁၄ |
| ၁၅ | ၁၆ | ၁၇ | ၁၈ | ၁၉ | ၂၀ | ၂၁ |
| ၂၂ | ၂၃ | ၂၄ | ၂၅ | ၂၆ | ၂၇ | ၂၈ |
| ၂၉ | ၃၀ |  |  |  |  |  |

(၁) ရက်
-------

* 
*

(၂) ရက်
-------

* 
*

(၃) ရက်
-------

* 
*

(၄) ရက်
-------

* 
*

(၅) ရက်
-------

* 
*

(၆) ရက်
-------

* 
*

(၇) ရက်
-------

* 
*

(၈) ရက်
-------

* 
*

(၉) ရက်
-------

* 
*

(၁၀) ရက်
--------

* 
*

(၁၁) ရက်
--------

* 
*

(၁၂) ရက်
--------

* 
*

(၁၃) ရက်
--------

* 
*

(၁၄) ရက်
--------

* 
*

(၁၅) ရက်
--------

* 
*

(၁၆) ရက်
--------

* 
*

(၁၇) ရက်
--------

* 
*

(၁၈) ရက်
--------

* 
*

(၁၉) ရက်
--------

* 
*

(၂၀) ရက်
--------

* 
*

(၂၁) ရက်
--------

* 
*

(၂၂) ရက်
--------

* 
*

(၂၃) ရက်
--------

* 
*

(၂၄) ရက်
--------

* 
*

(၂၅) ရက်
--------

* 
*

(၂၆) ရက်
--------

* 
*

(၂၇) ရက်
--------

* 
*

(၂၈) ရက်
--------

* 
*

(၂၉) ရက်
--------

* 
*

(၃၀) ရက်
--------

* 
*

ကိုးကား
-------
|  |
| --- |
| **၁၉၄၄** : ဇန်နဝါရီ •  ဖေဖော်ဝါရီ •  မတ် •  ဧပြီ •  မေ •  ဇွန် •  ဇူလိုင် •  ဩဂုတ် •  စက်တင်ဘာ •  အောက်တိုဘာ •  နိုဝင်ဘာ •  ဒီဇင်ဘာ |



| ဧပြီလ |
| --- |
| ၁ | ၂ | ၃ | ၄ | ၅ | ၆ | ၇ |
| ၈ | ၉ | ၁၀ | ၁၁ | ၁၂ | ၁၃ | ၁၄ |
| ၁၅ | ၁၆ | ၁၇ | ၁၈ | ၁၉ | ၂၀ | ၂၁ |
| ၂၂ | ၂၃ | ၂၄ | ၂၅ | ၂၆ | ၂၇ | ၂၈ |
| ၂၉ | ၃၀ |  |  |  |  |  |

(၁) ရက်
-------

* 
*

(၂) ရက်
-------

* 
*

(၃) ရက်
-------

* 
*

(၄) ရက်
-------

* 
*

(၅) ရက်
-------

* 
*

(၆) ရက်
-------

* 
*

(၇) ရက်
-------

* 
*

(၈) ရက်
-------

* 
*

(၉) ရက်
-------

* 
*

(၁၀) ရက်
--------

* 
*

(၁၁) ရက်
--------

* 
*

(၁၂) ရက်
--------

* 
*

(၁၃) ရက်
--------

* 
*

(၁၄) ရက်
--------

* 
*

(၁၅) ရက်
--------

* 
*

(၁၆) ရက်
--------

* 
*

(၁၇) ရက်
--------

* 
*

(၁၈) ရက်
--------

* 
*

(၁၉) ရက်
--------

* 
*

(၂၀) ရက်
--------

* 
*

(၂၁) ရက်
--------

* 
*

(၂၂) ရက်
--------

* 
*

(၂၃) ရက်
--------

* 
*

(၂၄) ရက်
--------

* 
*

(၂၅) ရက်
--------

* 
*

(၂၆) ရက်
--------

* 
*

(၂၇) ရက်
--------

* 
*

(၂၈) ရက်
--------

* 
*

(၂၉) ရက်
--------

* 
*

(၃၀) ရက်
--------

* 
*

ကိုးကား
-------
|  |
| --- |
| **၁၉၅၂** : ဇန်နဝါရီ •  ဖေဖော်ဝါရီ •  မတ် •  ဧပြီ •  မေ •  ဇွန် •  ဇူလိုင် •  ဩဂုတ် •  စက်တင်ဘာ •  အောက်တိုဘာ •  နိုဝင်ဘာ •  ဒီဇင်ဘာ |



| ဧပြီလ |
| --- |
| ၁ | ၂ | ၃ | ၄ | ၅ | ၆ | ၇ |
| ၈ | ၉ | ၁၀ | ၁၁ | ၁၂ | ၁၃ | ၁၄ |
| ၁၅ | ၁၆ | ၁၇ | ၁၈ | ၁၉ | ၂၀ | ၂၁ |
| ၂၂ | ၂၃ | ၂၄ | ၂၅ | ၂၆ | ၂၇ | ၂၈ |
| ၂၉ | ၃၀ |  |  |  |  |  |

(၁) ရက်
-------

* 
*

(၂) ရက်
-------

* 
*

(၃) ရက်
-------

* 
*

(၄) ရက်
-------

* 
*

(၅) ရက်
-------

* 
*

(၆) ရက်
-------

* 
*

(၇) ရက်
-------

* 
*

(၈) ရက်
-------

* 
*

(၉) ရက်
-------

* 
*

(၁၀) ရက်
--------

* 
*

(၁၁) ရက်
--------

* 
*

(၁၂) ရက်
--------

* 
*

(၁၃) ရက်
--------

* 
*

(၁၄) ရက်
--------

* 
*

(၁၅) ရက်
--------

* 
*

(၁၆) ရက်
--------

* 
*

(၁၇) ရက်
--------

* 
*

(၁၈) ရက်
--------

* 
*

(၁၉) ရက်
--------

* 
*

(၂၀) ရက်
--------

* 
*

(၂၁) ရက်
--------

* 
*

(၂၂) ရက်
--------

* 
*

(၂၃) ရက်
--------

* 
*

(၂၄) ရက်
--------

* 
*

(၂၅) ရက်
--------

* 
*

(၂၆) ရက်
--------

* 
*

(၂၇) ရက်
--------

* 
*

(၂၈) ရက်
--------

* 
*

(၂၉) ရက်
--------

* 
*

(၃၀) ရက်
--------

* 
*

ကိုးကား
-------
|  |
| --- |
| **၁၉၃၉** : ဇန်နဝါရီ •  ဖေဖော်ဝါရီ •  မတ် •  ဧပြီ •  မေ •  ဇွန် •  ဇူလိုင် •  ဩဂုတ် •  စက်တင်ဘာ •  အောက်တိုဘာ •  နိုဝင်ဘာ •  ဒီဇင်ဘာ |



| ဧပြီလ |
| --- |
| ၁ | ၂ | ၃ | ၄ | ၅ | ၆ | ၇ |
| ၈ | ၉ | ၁၀ | ၁၁ | ၁၂ | ၁၃ | ၁၄ |
| ၁၅ | ၁၆ | ၁၇ | ၁၈ | ၁၉ | ၂၀ | ၂၁ |
| ၂၂ | ၂၃ | ၂၄ | ၂၅ | ၂၆ | ၂၇ | ၂၈ |
| ၂၉ | ၃၀ |  |  |  |  |  |

(၁) ရက်
-------

* 
*

(၂) ရက်
-------

* 
*

(၃) ရက်
-------

* 
*

(၄) ရက်
-------

* 
*

(၅) ရက်
-------

* 
*

(၆) ရက်
-------

* 
*

(၇) ရက်
-------

* 
*

(၈) ရက်
-------

* 
*

(၉) ရက်
-------

* 
*

(၁၀) ရက်
--------

* 
*

(၁၁) ရက်
--------

* 
*

(၁၂) ရက်
--------

* 
*

(၁၃) ရက်
--------

* 
*

(၁၄) ရက်
--------

* 
*

(၁၅) ရက်
--------

* 
*

(၁၆) ရက်
--------

* 
*

(၁၇) ရက်
--------

* 
*

(၁၈) ရက်
--------

* 
*

(၁၉) ရက်
--------

* 
*

(၂၀) ရက်
--------

* 
*

(၂၁) ရက်
--------

* 
*

(၂၂) ရက်
--------

* 
*

(၂၃) ရက်
--------

* 
*

(၂၄) ရက်
--------

* 
*

(၂၅) ရက်
--------

* 
*

(၂၆) ရက်
--------

* 
*

(၂၇) ရက်
--------

* 
*

(၂၈) ရက်
--------

* 
*

(၂၉) ရက်
--------

* 
*

(၃၀) ရက်
--------

* 
*

ကိုးကား
-------
|  |
| --- |
| **၁၉၄၈** : ဇန်နဝါရီ •  ဖေဖော်ဝါရီ •  မတ် •  ဧပြီ •  မေ •  ဇွန် •  ဇူလိုင် •  ဩဂုတ် •  စက်တင်ဘာ •  အောက်တိုဘာ •  နိုဝင်ဘာ •  ဒီဇင်ဘာ |



| ဧပြီလ |
| --- |
| ၁ | ၂ | ၃ | ၄ | ၅ | ၆ | ၇ |
| ၈ | ၉ | ၁၀ | ၁၁ | ၁၂ | ၁၃ | ၁၄ |
| ၁၅ | ၁၆ | ၁၇ | ၁၈ | ၁၉ | ၂၀ | ၂၁ |
| ၂၂ | ၂၃ | ၂၄ | ၂၅ | ၂၆ | ၂၇ | ၂၈ |
| ၂၉ | ၃၀ |  |  |  |  |  |

(၁) ရက်
-------

* 
*

(၂) ရက်
-------

* 
*

(၃) ရက်
-------

* 
*

(၄) ရက်
-------

* 
*

(၅) ရက်
-------

* 
*

(၆) ရက်
-------

* 
*

(၇) ရက်
-------

* 
*

(၈) ရက်
-------

* 
*

(၉) ရက်
-------

* 
*

(၁၀) ရက်
--------

* 
*

(၁၁) ရက်
--------

* 
*

(၁၂) ရက်
--------

* 
*

(၁၃) ရက်
--------

* 
*

(၁၄) ရက်
--------

* 
*

(၁၅) ရက်
--------

* 
*

(၁၆) ရက်
--------

* 
*

(၁၇) ရက်
--------

* 
*

(၁၈) ရက်
--------

* 
*

(၁၉) ရက်
--------

* 
*

(၂၀) ရက်
--------

* 
*

(၂၁) ရက်
--------

* 
*

(၂၂) ရက်
--------

* 
*

(၂၃) ရက်
--------

* 
*

(၂၄) ရက်
--------

* 
*

(၂၅) ရက်
--------

* 
*

(၂၆) ရက်
--------

* 
*

(၂၇) ရက်
--------

* 
*

(၂၈) ရက်
--------

* 
*

(၂၉) ရက်
--------

* 
*

(၃၀) ရက်
--------

* 
*

ကိုးကား
-------
‌

**တောသားသပိတ်လွယ်ငှက်**သည် သပိတ်လွယ်ငှက်နှင့် မျိုးချင်းနီးစပ်သည်။ ဇီဝ‌ဗေဒအလိုအားဖြင့် ‘ကော့ဆိုင်ခပ် မာလာဗာရစ်ကပ်’ဟု‌ခေါ်သည်။ မျိုးရင်းမှာ ‘တာဒီဒီး’မျိုးရင်းဖြစ်သည်။ ယင်းငှက်၏အမြီးသည် ကိုယ်ထည်ထက် ပို၍ရှည်သည်။ ငှက်ဖို၌ ဦး‌ခေါင်း၊ ‌ကျောနှင့် ရင်အုပ်များမှာ ‌ပြောင်လက်‌သော အမည်း‌ရောင်ရှိ၍၊ ကိုယ်‌အောက်ပိုင်းမှာ အညို‌ရောင်ရှိသည်။ အဖြူနှင့်အမည်း ‌ရော‌နေ‌သော အမြီးအရင်း အထက်နားတွင် အဖြူကွက်ပါရှိသည်။ ငှက်မ၌ ‌ကျောပိုင်းမှာ အညို‌ရောင်ရှိ၍ ကိုယ်‌အောက်ပိုင်းမှာ အညို‌ရောင် မွဲ‌ခြောက်‌ခြောက်ရှိသည်။ 

အမြီးသည် ငှက်ဖိုအမြီး‌လောက် မရှည်‌ပေ။ ‌တောသားသပိတ်လွယ်ငှက်တို့သည် တစ်မျိုးနှင့်တစ်မျိုး အနည်းငယ်ကွဲလွဲကြသည်။ အမြီးအတိုအရှည်ကို လိုက်၍သော်လည်းကောင်း၊ အ‌ရောင်ခြားနားချက်ကို လိုက်၍‌သော်လည်းကောင်း၊ သုံးမျိုးခန့်ကွဲပြားကြသည်။ အများအားဖြင့် ထိုငှက်မျိုးကို တောင်‌ခြေရှိ သစ်‌တောများတွင် ‌တွေ့ရသည်။ ‌ကြောက်လန့်တတ်‌သော ငှက်မျိုးဖြစ်သဖြင့် ချုံကြိုချုံကြားတွင် ‌နေ‌လေ့ရှိ 
သည်။ ထိုငှက်မျိုး၏ ‌အော်သံမှာ သာယာကြည်လင်‌ပေသည်။ အော်သံကို အထူးသဖြင့် နံနက်နှင့် ‌နေဝင်ရီတ‌ရော အချိန်များတွင်ကြားရသည်။ အခြားငှက်များ၏ အသံကိုလည်း အတုခိုး၍ အော်မြည်တတ်သည်။ ပိုးမွှားများကိုလည်းကောင်း၊ သစ်သီးများကိုလည်းကောင်း ရှာ‌ဖွေစားသည်။

‌တောသားသပိတ်လွယ်ငှက်၏ သား‌ပေါက်ချိန်မှာ မတ်လမှ မေလအထိဖြစ်သည်။ အသိုက်မှာ သပိတ်လွယ်ငှက် အသိုက်နှင့် တူသည်။ အသိုက်ကို သစ်ရွက်သစ်ကိုင်းများဖြင့် ပြုလုပ်တတ်ကြ 
သည်။ တစ်မြုံလျှင် ဥ‌ပေါင်း ၃ လုံးမှ ၄ လုံးအထိရှိသည်။ ဥအ‌ရောင်မှာ အပြာစိမ်း‌ရောင်တွင် အညိုနှင့်နီညို‌ရောင် အ‌ပြောက်များ ပါရှိသည်။

‌တောသားသပိတ်လွယ်ငှက်မျိုးကို မြန်မာနိုင်ငံ၊ အိန္ဒိယနိုင်ငံ၊ သီဟိုဠ်ကျွန်းနှင့် ကပ္ပလီကျွန်းများတွင် အနှံ့အပြား ‌တွေ့ရသည်။

Sonogram
Calls

ကိုးကား
-------

1. ↑  BirdLife International (2006). *Copsychus malabaricus*. 2006. *IUCN Red List of Threatened Species*. International Union for Conservation of Nature 2006. www.iucnredlist.org. Retrieved on 12 May 2006.
2. ↑  မြန်မာ့စွယ်စုံကျမ်း အတွဲ (၅)